Kampioenskippen jeugd Frysk Damjen útslaggen 2020 - RTV NOF\nFinale fan de persoanlike kampioanskippen foar begjinners, pupillen en jeugd yn Skearnegoutum. Dizze sneontemiddei wiene der 14 jonge dammers nei Skearnegoutum ta kaam om de titel Frysk kampioen te winnen. De lieding wie yn hannen fan Sjouke Attema, mei help fan Jurjen Frankena en Gatze Ykema.\nBy de begjinners diene Wytse Breeuwsma, Ids Delea, Mirte Hannema en Freark Smink mei. Sy spielen in dûbele kompetysje dus se moasten 2 kear tsjin elkoar. Nei de 1e omloop wiene der 3 dammers mei 2 punten dus it koe yn de 2e omloop noch alle kanten op. Ek yn de 2e omloop waard der hiel best damme en oan de ein die wol bliken dat Wytse Breeuwsma mei 4 punten de winner wie. Ids en Mirte hiene elk 3 punten en moasten dêrom noch in beslissingspartij damje. Mirte joech Ids goed partij, mar moast oan ’e ein dochs belies jaan. Hjir ûnder de útslaggen op in rij.\n1e Wytse Breeuwsma 4 punten\n2e Ids Delea 3 punten, nei beslissingspartij 2e\n3e Mirte Hannema 3 punten, nei beslissingspartij 3e\n4e Freark Smink 2 punten\nDe pupillen wiene mei in groep fan 6 dammers en dêr diene mei: Wytse Wiegersma, Neeltsje Ykema, Jorrit Frankena, Teije Stor, Brecht Ykema en Janke Delea. Nei 3 partijen koe it alle kanten noch op en kaam it dochs op de lêste partijen oan om de beslissing te bringen. De measten wiene goed oan elkoar weage en der waarden betiden moaie setsjes úthelle. Wa’t de winner wie, dêr bestie gjin twivel oer, Jorrit Frankena hie alle partijen wûn en waard dêrtroch fertsjinne kampioen. Om it 2e, 3e en 4e plak wie it noch hiel spannend, want Neeltsje, Wytse en Janke hiene allegear 3 punten en ek mei it SB systeem hiene se allegear like folle punten. Dus dêr waard noch in lytse kompetysje tusken dizze 3 damd. Earst spile Wytse tsjin Janke en troch in moaie set koe Wytse yn it einspul in daam helje en dêr koe Janke net mear tsjin op, dus winst foar Wytse. Doe mocht Neeltsje tsjin Wytse en dizze partij waard wûn troch Neeltsje. Doe wiene der 2 dammers mei 1 punt en kaam it dochs echt op de lêste partij oan. Se koene allegear op 3 punten komme. Janke moast noch tsjin Neeltsje damje. Neeltsje stie healwei al 4 houten foar op Janke, dat je soene sizze, dy partij is al wûn. Mar Janke kaam geweldich werom en helle in daam en brocht har efterstân werom. Neeltsje hie noch 1 hout en in daam en Janke hie har daam poer bêst stean en Neeltsje kaam der mei har hout net mear troch hinne, dus it waard kamp. De stand waard as folget:\n1e Jorrit Frankena 5 punten\n2e Neeltsje Ykema 3 punten, nei beslissingspartijen 2e\n3e Wytse Wiegersma 3 punten, nei beslissingspartijen 3e\n4e Janke Delea 3 punten, nei beslissingspartijen 3e\n5e Teije Stor 1 punt\n6e Brecht Ykema 0 punten\nBy de jeugd wiene der 4 dammers nei de finale gien en dat wiene: Eelco de Wolff, Wytze Zeinstra, Harmen Jacob Postma en Wiebren Ykema. Sy moasten dizze middei 3 partijen spylje om te sjen wa de nije kampioen waard. Nei 2 partijen stie Wiebren der it bêste foar mei 2 punten, mar Eelco hie al 1,5 punt en moast noch tsjin Wiebren. Dus de lêste partij gie om it kampioenskip. It wie net de dei fan Harmen Jacob, want yn de foarrûnte alles wûn en dizze dei hied er alle partijen ferlern. De partij tusken Wiebren en Eelco wie al gau beslikke yn it foardiel fan Wiebren dy’t dêrtroch kampioen waard en syn broer opfolge dy’t foarich jier noch kampioen waard. It wie wol de dei fan de beslissingspartijen, want ek hjir moast om it 2e en 3e plak spile wurde troch Eelco en Wytze. Se hiene al kamp elkoar spile dus se wiene oan elkoar weage, mar Eelco luts oan it langste ein en waard dêrmei 2e. Hiel knap fan Eelco, want hy hie him noch krekt pleatst foar finale en dan ek noch 2e wurde. De útslach wie as folget.\n1e Wiebren Ykema 3 punten\n2e Eelco de Wolff 1,5 punt, nei beslissingspartij 2e\n3e Wytze Zeinstra 1,5 punt, nei beslissingspartij 3e\n4e Harmen Jacob Postma 0 punten


De skiednis fan Ljouwert yn fûgelflecht\nLjouwert is ûntstien út in trijetal terpen oan de oever fan de Middelsee. Foar it jier 1000 wennen hjir al minsken. Fan de tsjiende ieu ôf begûnen dizze agraryske bewenners ek hannel te driuwen. De lizzing oan de Middelsee wie dêrfoar ideaal. De kontakten strekten harren út oant yn Ruslân. Sa begûn Ljouwert him as stêd te ûntjaan. Mar yn de trjettjinde ieu slibbe de Middelsee ticht en konsintrearren de hannelsaktiviteiten harren tenei yn de eigen streek.\nLjouwert krige stedsrjochten yn 1435 en waard haadstêd fan it gewest yn 1504, doe’t it sintrale bestjoer en de rjochtspraak hjir kamen. Dêrnjonken waard Ljouwert de residinsje fan de Fryske steedhâlders. Yn dizze ieuwen kaam de stêd ta grutte bloei. It tal ynwenners gong spektakulêr omheech: fan fiiftûzen om it jier 1500 hinne oant sechtjintûzen yn 1650. Ljouwert hearde doe by de tsien treflikste stêden fan Nederlân. Dêrfan binne no noch in tal monumintale gebouwen út dy tiid as tsjûge. Lykas de Kânselary, dêr’t rjocht sprutsen waard, It Steedhâlderlik Hôf, de Waach as sintrum fan de hannel, en de skeve toer de Aldehou. It Bloeiende Ljouwert moast wol beskerme wurde tsjin fijannen. Sadwaande krige de stêd rûnom in grêft en wallen. Dy ferdigeningswurken binne letter, doe’t se oerstallich waarden, ôfbrutsen of ta plantsoen makke. De grêften yn de binnenstêd binne sa wat allegearre sparre bleaun. Yn de njoggentjinde ieu ûntstienen de earste wiken bûten de stedsgrêft.\nTroch de grutte maatskiplike ûntjouwingen yn de twadde helte fan de njoggentjinde ieu, waard Ljouwert benammen wichtich as stêd mei in sintrumfunksje foar de streek. Wylst lannelik sjoen de posysje fan Ljouwert sterk yn betsjutting ôf naam. Hjoed-de-dei is de situaasje noch hieltyd sa. Binnen de relatyf tin befolkte provinsje Fryslân hat Ljouwert, mei goed 85.000 ynwenners, de funksje fan sintrumstêd mei in wiidweidich skala oan foarsjennings.\nTroch de ieuwen hinne hat Ljouwert in soad ferneamde persoanen hân op it mêd fan û.o. keunst, literatuer, wittenskip en polityk. Wrâldferneamd binne bygelyks Mata Hari en M.S. Escher. Ljouwert hat dus in rike skiednis. Der is dan ek in soad histoarysk dokumintaasjemateriaal neilitten. Dat wurdt bewarre yn it Histoarysk Sintrum Ljouwert. AGINDA\nManifestaasje 'Gouden Ieu'


Google wol sebeare-wittenskip warre | It Nijs\nmaart 1, 2015 17:40\nIt ynternet stiet fol mei gearspanningsteoryen, homeopatyske websiden, ûnwittenskiplike ferhalen, skiedfersfalsking en gean sa mar troch. Wa’t Google brûkt om ynformaasje te finen, sil tenei minder fluch fan sokke siden op it skerm krije.\nPseudo-wittenskip wurdt fan de foarste siden mei sykresultaten ward, sa hat Google te witten dien. Ynternetsiden krije kwaliteitswurdearrings. Dy hingje ôf fan ‘e betrouberheid fan ‘e ynformaasje op ‘e side. De kwaliteitswurdearrings spylje in grutte rol yn de nije sykalgoritmen fan Google. Wa’t noch besiket om mei links nei grappige siden fol sebeare-wierheden minsken nei syn webstee te lokjen, sil folle faker stomprinne.\nWittenskip ynstee fan populisme\nYn ‘e kearn giet it Google derom dat de sykmasine fan in populistysk stik ark feroaret yn in wittenskiplik stik ark. Twa miljard websiden binne al opslein yn in de nije Knowledge Vault, in databank fan betroubere siden, dy’t heech skoare sille yn de list mei sykresultaten.\nDe wierskynlikens dat in webside betroubere ynformaasje befettet wurdt automatysk berekkene. Folsleinens is dêrby in wichtich kritearium: as in side in soad ynformaasje jout is er betrouberder as wannear’t er bygelyks gjin jiertallen of boarnen neamt. Sites wurde ek ferlike: de meast neamde ynformaasje wurdt as betrouberder beskôge as minder faak neamde. Mei-inoar binne der sechstjin faktoaren dy’t de betrouberens fan in webstee beskiede.\nBy in proef hat bliken dien dat guon tige populêre websiden gâns sakje yn ‘e sykresultaten. Humoristyske websteeën en diskusjefoarums dy’t no faak op ‘e earste side mei sykresultaten steane, binne op in seldsume útsûndering nei net opnommen yn de Knowledge Vault en sille dus tenei leech skoare yn ‘e sykresultaten.\nIt is noch net bekend wannear’t Google de nije sykalgoritmen ynfiert.


Provinsjaal jild nei klachteburo | Omrop Fryslân (advertinsje)\nProvinsjaal jild nei klachteburo 26 mrt 2003 - 00:00\nIt ynformaasje- en klachteburo sûnenssoarch yn Fryslân kin trochgean mei syn wurk. De provinsje jout it buro earst subsydzje, oant der jild fan it Ryk komt. It buro is ûnderdiel fan it pasjinte- en konsuminteplatfoarm. It buro is yn 2000 mei provinsjaal jild begûn. It ryk sei ta jild te jaan foar buro's yn it hiele lân. Dat jild is der noch net. Mei de provinsjale stipe kinne de tsjinsten útwreide wurde en wurdt mear oan de bekendheid wurke.


Van La Parra ferfangt Djuricic | Omrop Fryslân (advertinsje)\nVan La Parra ferfangt Djuricic 25 apr 2013 - 15:29\n0 reaksjes Hearrenfeanspiler Filip Djuricic sil foar de wedstriid tsjin AZ fan freedtejûn ferfongen wurde troch Rajiv van La Parra. Djuricic foel ferline wike tsjin Ajax út mei in hamstringblessuere. It is noch ûndúdlik hoelang Djuricic útskeakele is. Yn de wedstriid tsjin Ajax foel Djuricic út wêrnei't Van La Parra op rjochts spylje gong en El Ghanassy op links. Fierder sjocht trainer Marco van Basten gjin reden om feroaring oan te bringen. Van Basten neamde de twadde helte tsjin Ajax miskien wol de bêste helte fan dit seizoen.\nKorreksje meldeLês foarTrefwurden: fuotbalSC HearrenfeanAZFilip DjuricicView the discussion thread.Diel dit berjocht op: 25-04Buro Sm'lân noch net bekend 25-04Yllegaliteit moat net strafber Besjoch ek...


GoWikipedia - Trajanus\nJeugd en opgong\nTrajanus waard berne yn de stêd Itálica yn Baetica en makke opgong yn it Romeinske leger as militêr. Hy die mei oan de fjildtochten fan keizer Domitianus tsjin de Germanen. Doe't dizze keizer yn 96 fermoarde waard, wie Trajanus ien fan syn wichtigste legeroanfierders en tige populêr by it leger. Nerva, de opfolger fan Domitianus hie sels gjin goeie relaasje mei it leger, dêrom adoptearde hy Trajanus en makke him ta syn kroanprins. Doe't Nerva op 25 jannewaris 98 ferstoar koe Trajanus him yn alle rêst opfolgje.\nDe Dasyske oarloggen\nTrajanus is foaral bekend wurden as fjildhear. Yn 101 hâlde hy in strafekspedysje tsjin it keninkryk Daasje, omdat de Romeinen ûnder keizer Domitianus in oantal kearen fernederjende ferlern hienen. Trajanus late syn troepen de Donau oer en twong kening Desebalus nei in jier kriich him te ûnderwerpen oan de Romeinske macht. Trajanus hâlde in segetocht troch Rome en krige fan it folk de earetitel Dacicus Maximus.\nMar de fersleine Desebalus krige stipe fan oare naasjes benoarden de Donau en kaam tsjin de Romeinen yn opstân. Opnij kaam Trajanus mei it leger yn aksje. Diskear boude hy in brêge oer de Donau en foel Daasje binnen. De opstân fan Desebalus waard troch de Romeinen op geweldiedige wize ûnderdrukt wêrby in grut part fan de Dasyske befolking útmoarde waard. Yn 106 hie Trajanus de Daasjers ferslein en hiel harren gebiet oermastere. De haadstêd Sarmizegetusa wie ferwoaste en Desebalus sels himsels tekoart dien. It oermastere Daasje waard as provinsje kompleet ynlive by it Romeinske ryk. Op de púnfallen fan de âlde haadstêd waard in nije stêd boud: Colonia Ulpia Traiana. Omdat de oarspronklike befolking sawat útrûge wie waard it gebiet opnij befolke mei Romeinske kolonisten.\nUtwreiding nei it easten\nOm deselde tiid hinne kaam der ek in ein oan it selstannich keninkryk fan Nabatea. By de dea fan de lêste kening wie by testamint bepaald, dat it gebiet by it Romeinske Ryk komme soe. Sa ûntstie de provinsje Arabia Petrea, dy't it hjoeddeiske Jordaanje en in stikje Saûdy-Araabje omfette.\nGrutste omfang fan it ryk\nYn 113 gie Trajanus der noch in lêste kear op út om te striden, diskear tsjin de Parthen. Oanlieding foar de kriich wie de ivige twistappel Armeenje. Al sûnt de tiid fan keizer Nearo hienen de Romeinen en de Parthen om bar de ynfloed oer Armeenje dield. Diskear kaam der in foarst op'e troan dy't Trajanus net nei it sin wie. Hy luts it lân yn, sette de kening ôf en live it gebiet by it Romeinske ryk yn. Dêrnei kearde hy him tsjin it Parthyske Ryk sels en oermastere Mesopotaamje, earst Babylon, dan Seleucia en úteinlik Ctesiphon yn 116. Hy luts fierder oant'e mei de Golfkust en ferklearre Mesopotaamje ta nije provinsje. Hy wie te âld om yn de fuotspoaren fan Aleksander de Grutte te kommen, mar luts wol Khuzestan yn der't er Susa oermastere en kening Osroes ôfsette en him ferfong troch in strieman: (Parthamaspates). Under it bewâld fan Trajanus hie it Romeinske Ryk har grutste útwreiding behelle en soe nea mear sa fier eastlik har macht jilde litte.\nUntfongen fan "https://fy.wikipedia.org/w/index.php?title=Trajanus&oldid=844553"\nPersoan yn de Romeinsk-Perzyske Oarloggen\nPersoan berne yn 53\nPersoan stoarn yn 117


WISeKey, WISeCoin AG en SUNx - Strong Universal Network - tekenje partnerskip\nThús » Lêste nijs artikels » Ferantwurdlik » WISeKey, WISeCoin AG en SUNx - Strong Universal Network - tekenje partnerskip\nFerienings Nijs • Belgje Breaking News • Breaking Reisnijs • Nijs • Ferantwurdlik • Switserlân Breaking News • Toerisme • Travel Wire Nijs\nYnformaasje oer it bedriuw WISeKey International Holding Ltd.WISeKey ") (SIX: WIHN), in liedend wrâldwiid cybersecurity, Blockchain en IoT bedriuw, WISeCoin AG en de SINNEx - Sterk universele netwurk, kundige hjoed in partnerskip oan om mienskiplik in spesjaal doel te ûntwikkeljen Blockchain Center of Excellence yn Brussel rjochte op 'e ûntwikkeling fan standerts en technologyen om verhaasten Klimaatfreonlike reizen.\nWISeKey Blockchain-technology ûntwikkele troch WISeCoin makket in fertroude desintralisearre en heul effisjinte manier om koalstofemissies op te nimmen mei digitale identiteiten op 'e blockchain. Alle CO opnimme2 útstjit dy't wrâldwiid foarkomt en emisjebedriuwers nedich binne om se te kompensearjen troch it oerienkommende bedrach fan tokenisearre digitale sertifikaten te keapjen en yn te lûken, elimineart de needsaak foar belesting. Fierder hawwe bedriuwen dy't technologyen hawwe ûntwikkele dy't CO fuortsmite2 út 'e sfear sil har ynfloed kinne registrearje op' e blockchain en de nije útstjit fan digitale sertifikaat tokens aktivearje wêrtroch se fierder kinne ynvestearje yn 'e technology. Mei dit model sil it mooglik wêze om nije emisje-sertifikaten te generearjen, WISeTravel Carbon Offset Tokens neamd. Yn it gefal fan tekoarten sil de reisyndustry ynvestearje yn WISeTravel Carbon Offset Tokens om oan har easken te foldwaan.\nProfessor Geoffrey Lipman mei-oprjochter fan SUNx en foarsitter fan 'e Ynternasjonale Koalysje fan Toerismepartners (ICTP), in koalysje foar reizen en toerisme fan wrâldwide bestimmingen dy't har ynsette foar kwaliteitsservice en griene groei, sei: "Wy binne bliid om mei WISeKey gear te wurkjen troch gebrûk te meitsjen fan moderne technology om in nije Blockchain en Identity-kapasiteit te bringen nei de grutste útdaging fan 'e wrâld , Klimaatferoaring, en ien fan 'e grutste sektoren fan' e wrâld, - reizen en toerisme. The SUNx 'Plan foar ús bern' klimaatfreonlik reisprogramma freget 100,000 STERKE klimaatkampioenen foar 2030 yn alle FN-steaten. Troch dizze gearwurking sille wy yn in bettere posysje wêze om Klimaatfreonlike reizen te leverjen - mjitten, grien, 2050 bestindich, en foldogge oan de doelen fan Parys-oerienkomst.\nDizze technologyen sille regionale, nasjonale en lokale belanghawwenden helpe om har eigen klimaatferoaringsprogramma's te ûntwikkeljen mei blockchain-technologyen - foar loft, oseanen, lân, stêden, yndustry, plattelânsgemeenten, autochtoane minsken ensfh. Elk mei har eigen fisy op prioriteiten en doelen , It partnerskip hat úteinlik as doel it transformearjen fan totale produksje, konsumpsje en ynvestearingen en better oanpasse oan 'e 2030 De Duorsume Untwikkelingsdoelen (SDG's) en de Klimaattransformaasje fan 2050.\nCarlos Moreira, oprjochter en direkteur fan WISeKey sei: “Ien fan SDG's doelen dy't opfalt fan 'e rest en yn prinsipe eksistinsjele is, is klimaatferoaring. Ienfâldich sein, it libben op ús planeet wurdt bedrige, en sûnder direkte, konkrete aksjes sille de gefolgen ûnomkearber wêze - takomstige generaasjes sille beferzen of briede en de yntinsivearjende gefolgen fan ekstreem klimaat sille in protte fan 'e oare SDG-útdagingen serieus fergrutsje. Us spesjaal doel Travel & Tourism Industry Blockchain Center of Excellence yn Brussel sil net allinich baanbrekkende produkten en oplossingen ûntwikkelje en ynsette foar de sektor en konsuminten, mar ek de krêft fan technologyen brûke om op te treden as katalysator fan feroaring en klimaattransformaasje. ”\nDe oerienkomst fan Parys, mei har 2050-nasjonale doelen foar reduksje fan koalstof, moatte elke 5 jier folslein wurde ymplementeare en yntensiveare. Yn 2017 omearme de grutste yndustriële aktiviteit fan 'e wrâld, Reizen en Toerisme, de SDG's formeel, en beluts belanghawwenden fan publike, partikuliere en boargerlike maatskippijen yn in Ynternasjonaal Jier fan Duorsume Untwikkeling. Terjochte, om in echte krêft foargoed te wurden, moatte wy op 'e hichte wêze fan' e mainstream-kromme oer it bouwen fan duorsumens yn alle aspiraasjes foar groei en ûntwikkeling. De wichtichste útdaging bliuwt hoe klimaatbestindigens front en sintrum te hâlden as reizen en toerisme massaal groeit.\nIt Blockchain Center of Excellence yn Brussel sil folslein ynteroperabel wêze mei WISeKey's netwurk fan Blockchain Centres of Excellence yn Yndia, Kanada, Sina, Buenos Aires, Maleizje, Mauritius en Rwanda mei nije sintra pland yn 'e MEA-regio, wêrûnder twa yn Saûdy-Araabje. Al dizze sintra sille wurde ferbûn mei har 3 haadhubs: Genève, Toronto en Peking, in Trust Triangle dy't wurket ûnder in Common Trust Protocol, mei WISeKey's PKI-ferhurde Blockchain-technology, wêrtroch fertrouwen en feiligens binne, mei behâld fan 'e kearnwearden fan Blockchain fan transparânsje, kontrôle , en traceerberens. WISeKey's ymplementearre en yntegreare PKI-oplossing is komplementêr foar elk Blockchain-platfoarm, wêr't it kin helpe by it ûntwikkeljen fan in better fertrouwensmodel foar gebrûk yn in distribueare systeem en in universele Trustprotokol meitsje foar it Web 2.0.\nLykas alle oare Blockchain Centers of Excellence sil it nije sintrum yn Brussel lokale Blockchain startups helpe om har technologyen ynternasjonaal te befoarderjen, de rappe oanpassing en oan board fan Blockchain-basearre oplossingen te fasilitearjen, sterker gearwurking te befoarderjen tusken de publike, partikuliere en akademyske sektor en gearwurkje om te soargjen dat de lêste technologyske noarmen op in feilige en fertroude manier beskikber steld wurde.


Yninting blautonge útein set | Omrop Fryslân (advertinsje)\nYninting blautonge útein set 14 maaie 2008 - 16:58\n0 reaksjes Feearts dwaande mei it intsjen tsjin blautong\nIt intsjen tsjin de feesykte blautonge is út_ein_set, mar lang net alle boeren dogge deroan mei. Dat docht ûnder oaren bliken yn ´e Noardeasthoeke. Yn it gebiet by Dokkum lit mar 40 prosint it fee intsje; 60 prosint fynt in spuitsje net nedich. Twa jier ferlyn is Nederlân foar it earst troffen troch it blautongefirus. Feroarsake troch de knut, in lyts michje binne 40.000 skiep oan ´e sykte deagien. Hûnderttûzenen stiks fee hawwe lêst hân fan ´e sykte.\nKorreksje meldeLês foarTrefwurden: argyfView the discussion thread.Diel dit berjocht op: 14-05Drachten:ûndersyk nei de Welle 14-05Steegmans wint Batavus Race Besjoch ek...


Pre-Made Pouch Packaging Machines Factory - Hegere kwaliteit Pre-Made Pouch Packaging Machines Fabrikanten, leveransiers\nRitsepûde Doypack pûde / tassen Ferpakkingsmasine\nFolslein automatyske Doypack pûdsje / tasvulmasines om pre-makke pûdsjes yn te pakken. Poeder, granulaat, tsjokke produkten, pasta's, en floeistoffen om te foljen en te fersegeljen.\nDoypack Pouch Machine foar foarbrochte doypack pouches Machine folslein automatysk fan it oppakken fan 'e tas, foljen en fersegeljen. Geskikt foar poeder lykas krûderij, molkpoeier, Fijne sûker ensfh.\nGPB8-200 Automatyske ritsetas Rotary Premade Pouch Machine\nRotearjende tas ferpakkingsmasjine mei ferskate dosearingen (lykas multihead-weger, boorfiller, floeibere filler ensfh.) Kin geskikt wêze foar de automatyske ferpakking foar korrelige, poeier, floeistof, pasta ensfh. ritsepûdsje ensafuorthinne.\nPremade pouch is in ideale ferpakking foar dieetpoeders, kapsules as tablets. It wurdt ek faak brûkt foar sekundêre ferpakking fan fiedings oanfollingen mei ien diel.\nGPB8-200 Pre-makke Pouch Fill & Seal Machine\nDe GPB-searje fan GAOGEPAK premade pouch ferpakkingsmasines is geskikt foar poederprodukt, korrelprodukt, floeibere produkt en paste automatyske ferpakking. Rotearjende tas ferpakkingsmasjine mei ferskillende dosearingen (lykas multikopweger, floeibere filler, boorfiller ensfh.), Kin geskikt wêze foar de automatyske ferpakking foar korrelige, poeier, floeistof, paste ensfh.\nRotearjende tas ferpakkingsmasjine mei ferskillende dosearingen (lykas multikopweger, floeibere filler, boorfiller ensfh.), Kin geskikt wêze foar de automatyske ferpakking foar korrelige, poeier, floeistof, paste ensfh.


Omrop Fryslân: Nei 125 jier is VVV Ljouwert fuort: meiwurkers hawwe noed oer takomst\nSy fine it frjemd en net netsjes dat de gemeente Ljouwert neat mear witte litten hat.\nLês mear oer: Nei 125 jier is VVV Ljouwert fuort: meiwurkers hawwe noed oer takomst.\nBernebrêge Surhústerfean ticht: earste folsleine skoalsluting troch corona\nOp it stuit binne twa bern besmet mei it firus, mar sy hawwe kontakt hân mei allerhanne bern út oare klassen.\nLês mear oer: Bernebrêge Surhústerfean ticht: earste folsleine skoalsluting troch corona.\n172 nije coronabesmettingen yn Fryslân, fiif nije stjergefallen\nYn de ôfrûne wike binne der alle dagen yn trochsneed 153 besmettingen konstatearre.\nLês mear oer: 172 nije coronabesmettingen yn Fryslân, fiif nije stjergefallen.\nHEA! Sljocht fan gamen\nHessel Link is 73 en sljocht fan kompjûtergames.\nLês mear oer: HEA! Sljocht fan gamen.\nDat barde mei in hússiking by de mem fan de fertochte yn maart 2018.\nLês mear oer: Drachtster krijt boete foar mishanneling en hierlûken by plysjefrou.\nGebietsferbod foar 16 jongelju nei oerlêst yn Harns\nDe jongelju soene ferantwurdlik wêze foar oerlêst, fernielingen en in driigjende sfear yn de stêd.\nLês mear oer: Gebietsferbod foar 16 jongelju nei oerlêst yn Harns.\nMei in lûd- en ljochtshow oer Maria Louise van Hessen-Kassel, de ferneamste bewenner fan it museum.\nLês mear oer: Noord Nederlands Orkest mei in 'son et lumière' by it Princessehof te sjen.


Snackkarre Febo op it Saailân | Omrop Fryslân (advertinsje)\nSnackkarre Febo op it Saailân 16 nov 2005 - 10:14\nDer moat in snackkarre fan de Febo komme op it Saailân yn Ljouwert. Dat wol eigner Faber fan snackbar Febo dy't in skoftke lyn útbaarnde. Nei alle gedachten giet it om brânstifting. De snackbar kin sa't it liket net earder as yn april takom jier wer iepen. Oant dy tiid wol Faber in snackkarre op it Saailân delsette. De gemeente Ljouwert besjocht noch oft de karre de freedsmerk net yn it paad stiet.\nKorreksje meldeLês foarTrefwurden: argyfView the discussion thread.Diel dit berjocht op: 16-11Oefening Koninklijke Landmacht 16-11'Philips oer 5 jier út Drachten' Besjoch ek...


Home › Programma › ACHMEA CULPA met Krimp\nZA 14 FEB '15 om 20.00u\n'Krimp' is de opfolger fan de súksesfolle produksjes 'Katarsis' en 'Kredo'. Trije kroechteaterstikken skreaun troch keunstner Gerrit Breteler. 'Krimp' sil wer rûnom yn de provinsje yn kafees, teaters en doarpshuzen spile wurde.\nDe gefolgen fan de ynsette krimp op it Fryske plattelân biede genôch ynspiraasje om de besikers fan kafee 'De Bûnte Bok' harren ferhaal dwaan te litten.\n'Lift up thy voice, be not afraid'!\nKabaretier Jan Jaap v.d. Wal hat as regisseur fan 'Krimp' de linige wurking socht tusken it flotte stedske intellektualisme en it stoefe plattelânske temperamint. In nije útdaging foar de spilers Anke Bijlsma en Gerrit Haaksma.\nDe ferneamde grimeur Arjan v.d. Grijn hat de akteurs wer bystien yn harren syktocht nei de personaazjes. Omdat de beide akteurs alle karakters spylje, moat der yn rap tempo fan rol wiksele wurde. Mei minimale middels in optimaal resultaat! Arjan wist wêr 't 'r oan begûn:\n"Da's lache man"............


Geert van Tuinen: "Ik fielde it fuort: in hertynfarkt" | Omrop Fryslân\nGeert van Tuinen: "Ik fielde it fuort: in hertynfarkt"\n25 maaie 2016 - 19:55\nFerslachjouwer Geert van Tuinen fan Omrop Fryslân hat troch syn hertynfarkt sels ûnderfûn hoe wichtich oft in rappe reanimaasje is. Ferline jier maart krige er it ynfarkt, wêrtroch't syn hert stilstean bleau.\n''Ik hie krekt it iten op, doe't de klachten begûnen. Ik hie pine op it boarst, druk ek en ik switte sa bot. Ik fielde fuortendaliks: dit is in hertynfarkt. Ik haw myn frou en 112 belle. Ik haw de doar sels noch iependwaan kinnen, mar dêrnei sei ik tsjin de man fan de meldkeamer: Daar ga ik. Fan doe ôf wie ik út de tiid."\nVan Tuinen hie it gelok dat de ambulânse al yn de buert wie en dêrtroch binnen 6 minuten by him thús wêze koe. "Se hawwe my mei in AED wer by de tiid brocht. Hie de ambulânse net al ûnderweis west, dan hie ik it net helle. Dat hat myn rêding west. Ik hat my mei de noas op de feiten drukt dat boargerhelpferlieners fan tige grut belang binne. Der wiene gjin boargerhelpferlieners by my doe, mar as de ambulânse net al riden hie, dan hie ik in boargerhelpferliener mei in AED nedich hân.''\nIt is fan 'e wike aksjewike mei as tema: hertfeiligens. Alles oer de aksje is te finen op ús spesjale side fan Klopjend hert foar Fryslân.\nGeert van Tuinen Omrop Fryslân hertynfarkt hert wike fan it hert klopjend hert\nLegobouwers Comenius wurde ûntfongen op stedhûs Ljouwert


Menniste tsjerke Hollum klear | Omrop Fryslân (advertinsje)\nMenniste tsjerke Hollum klear 03 maaie 2010 - 14:06\nDe restauraasje fan de menniste tsjerke yn Hollum op It Amelân is betelle mei de opbringst fan 'e ferkeap fan dakpannen. Omdat de tsjerke gjin ryksmonumint is moast op oare wize jild ynsamle wurde. Bliken die dat ûnder de flier fan 'e tsjerke in partij seldsume Oegstgeester dakpannen lei. Dy binne foar 20 euro it stik ferkocht. Dat smiet genôch op om de tsjerke wer by de tiid te bringen.\nKorreksje meldeTrefwurden: argyfLês foarView the discussion thread.Diel dit berjocht op: 03-05Kantine Sint Anne freed klear 03-05Fytstocht fan cva-pasjinten Besjoch ek...


Wulfila - Wikipedy\n(Trochwiisd fan Ulfila)\nSide út de Wulfila-Bibel.\nWulfila (sa. 311 – Konstantinopel, 383) wie in Fisigoatyske biskop dy't foaral namme makke hat as oersetter fan de Bibel yn it Goatysk.\nDe tsjerkehistoarikus Filostorgios en biskop Auksentius fan Dorostorum jouwe in soad ynformaasje oer Wulfila, dy't sy Ulphila(s) of Urphilas neamden. Hy stamme wierskynlik ôf fan in Goatyske heit en in Kappadosyske mem. Syn pake en beppe wienen Griken dy't Gryksk sprutsen.\nWulfia waard berne op de Balkan, benoarden de Donau yn it gebiet fan de Fisigoaten. Hy krige in Goatyske opfieding mar waard troch syn mem kristlik grutbrocht. De jonge Wulfia soe troch syn ûntwikkeling en talenkennis yn de diplomatike tsjinst fan de Goaten oanstelt wurde en koe dêrtroch oan it hof fa Konstantinopel kontakten lizze mei ferskillende tsjerklike gesachsdragers. \nYn 341 waard Wulfila biskop fan it part fan de Fisigoaten dat him bekeard hienen ta it kristendom. Troch oanhâldende kristenferfolgings fan de Fisigoatyske kening Atanarik yn de jierren 369-372 frege Wulfila keizer Konstantius II om talitten te wurden yn it Romeinske Ryk. Hy krige tastimming en late syn folgelingen nei it gebiet fan it tsjintwurdige Pleven (Bulgarije).\nWierskynlik hat er sa om-ende by 369 de bibel oerset. Oant syn dea yn Konstantinopel bleau Wulfila in respektearre biskop.\nWulfila fersprate ûnder de Goaten de Ariaanske foarm fan it kristendom. De kearn fan dit leauwen hâlde yn dat God net lyksteld wurde koe mei Jezus Kristus. Hjirom waard Wulfila letter as in ketter beskôge. Syn pleechsoan Auksentius pleite him dêrfan frij yn in brief, dy't bewarre bleaun is yn De Fide fan Ambrosius.\nWulfila betsjut wierskynlik "wolfke" (fan Goatysk "wulfs", "wolf") lykas Attila de Hun it Goatyske wurd foar "heity" is (fan "atta", "heit").\nSchreiber, Hermann, de Goten: vorsten en vazallen, 1979, siden 81-93, 97, 169, 181, 224.\nStreitberg, W, Die Gotische Bibel, (Heidelberch, 1965)\nHempel, H, Gotisches Elementarbuch, (Berlyn, 1966)\nBraune, W, Ebinghaus, E.A., Gotische Grammatik, (Tübingen, 1973)\n↑ H. Schreiber (1979), "De Goaten, side 85.\nProject Wulfila ("a small digital library dedicated to the study of the Gothic language and Old Germanic languages in general") - Hjir is û.o. ek Wulfila's bibeloersetting te finen.\nUntfongen fan "https://fy.wikipedia.org/w/index.php?title=Wulfila&oldid=845587"\nPersoan berne yn 311\nDizze side is it lêst bewurke op 3 mai 2017 om 23.06.


gedichten fan Tsead Bruinja\nUnder drege omstannichheden it goede dwaan, dêr draait it om yn de nije bondel Hingje net alle klean op deselde kapstôk/Hang niet alle kleren aan dezelfde kapstok (Afûk, 2018) fan Tsead Bruinja. Fan karmelitepater Titus Brandsma (Boalsert 1881 - Dachau 1942) oan wa ’t de iepeningssyklus opdroegen is oant de jonge Jopie, dy’t yn in wreed modern mearke op syn fyts de trekkers fan it leanbedriuw folget en konfrontearre wurdt mei in mem en soan dy’t út ʼe see krûpt lykje te wêzen om in rekken lyk te meitsjen mei it minskdom. Elkenien docht syn bêst yn dizze bondel en siket dêrfoar yn it ierdske en it hegere nei stipe en sinjouwing. De taal is tagonklik, de ritmes en melodyen binne faak sober en ynbannich. Boppedat is dizze alfde bondel fan Bruinja folle minder autobiografysk as syn foarich wurk. Yn Hingje net alle klean op deselde kapstôk/Hang niet alle kleren aan dezelfde kapstok giet it om de oar en wat dy oar driuwt.\nTsead Bruinja (Rinsumageast, 1974) is dichter en wennet yn Amsterdam.\n- Het is typerend voor de poëzie van Bruinja, die hooggevoeligheid voor de leefomgeving, waardoor alles met alles in verband staat en meteen veranderlijk is.- Eppie Dam yn de Leeuwarder Courant\n- Sa as it measte wurk fan Bruinja, binne de gedichten tagonklik en geane oer gefoelens dy’t eltsenien begrypt en werkent. Hy slagget deryn om yn de Nederlânske oersettings dyselde toan te treffen en de oersettings binne sadwaande like oertsjûgjend as de Fryske orizjinelen.- Jury Obe Postmapriis 2016\n978 94 92176 73 8


It postmodernisme as fersin\nDer klibbet wat oerspands oan de term postmodernisme, in wurgens, in grutheidswaan. Dat komt foar in part trochdat yn dy term noch altyd it wurd ‘modern’ meiklinkt, dat ferwiist nei it hjoeddeiske, it eigentiidske, foar in part ek trochdat it foarheaksel ‘post’, dus ‘nei-’, der sa neidruklik yn oanwêzich is. Dat liket suver te sizzen dat it moderne foar altyd foarby is, dat de takomst ús net mear ferrasse kin, dat alles wat der no noch oan nijs komt al by foarrie âld wêze sil.\nBy it filosofyske begryp postmodernisme yn syn eigentlike betsjutting binne gâns fraachtekens te setten. Lyotard, de man dy't it munte, woe hawwe dat it westerske tinken yn in krisis ferkearde. De absolute metafysyske legitimearring fan it tinken, lykas de grutte tinkers fan de moderniteit dy sûnt Descartes jaan woene, hie syn ûnmooglikheid bewiisd. De ‘grand récits’, de grutte ferhalen fan 'e Ferljochting, dy fan de frijheid en de universele humaniteit, wiene yn 'e tweintichste ieu definityf op 'e non rûn, yn Auschwitz, yn Boedapest '56, yn Tsjechoslowakije '68.\nNei myn idee hat Lyotard him just op dat lêste stik fersind. De demokrasy, yn de tiid fan de Ferljochting yn syn hjoeddeiske stal getten, bewiist de lêste desennia mear as ea syn universele brûkberheid en jout eins op alle kontininten de noarm oan. De minskerjochten, produkt by útstek fan de Ferljochting, tsjûgje just yn dizze tiid fan har fitaliteit. It begryp ‘minsklikheid’ liket wat langer wat mear diel út te meitsjen fan it gewisse fan de ynternasjonale mienskip. De idealen fan de Ferljochting hawwe sa't skynt har tiid noch net hân en we kinne it tiidrek fan de moderniteit wat dat oangiet dus net samar foar de dea opskriuwe.\nIt filosofysk begryp postmodernisme bestie noch mar krekt oft it waard anneksearre troch de keunsten. De architektuer, de skilderkeunst, de literatuer, eins alle keunstfoarmen koene it begryp wol brûke. De anneksaasje hold lykwols tagelyk in feroaring yn. De teory, de estetika, koe dan wol lynje op de kultuerfilosofyske fernijing, de artistike praktyk moast dy fernijing hannen en fuotten jaan.\nSa ûntstie der in keunst dy't disharmony en heterogeniteit as earste skaaimerk hie en fierder graach ferwiisde nei de skiednis, soms op earnstige mar ek noch alris op iroanyske of parodistyske wize. Der kamen gebouwen, dy't tweintichste-ieuske stylfoarmen mei midsieuske en klassyk-Grykske befrisselen, der ûntstiene skilderijen net liker as wiene it histoaryske kollaazjes fan de skilderkeunst.\nEk de literatuerteory eigene him it begryp ta, al die him hjir in terminologyske tûkelteam foar. Dy teory koe ommers al it begryp modernisme, en dat ferwiisde net nei it post-cartesiaanske tinken, mar nei in perioade fan literêre fernijing dy't oan it begjin fan de tweintichste ieu ynsette en ferbûn waard mei nammen as Musil, Joyce en Proust.\nMar problemen binne der om se op te lossen, sa tochten de teoretisy. Se pasten de filosofyske en de literêre skiednis kreas yn elkoar en sa gong de literatuer halje-trawalje it postmoder-\nnistysk tiidrek yn, lykas we yn de hjoeddeiske literatuerkompendia lêze kinne.Ga naar eind1. Ekyn de literatuerteory waarden heterogeniteit en histoaryske ferwizing, ‘yntertekstualiteit’ sjoen as dragende skaaimerken, dêr't dan in aksintuearring fan de talichheid fan it wurk oan tafoege waard.\nDe literatuerteory hat te hastich west. Om te begjinnen hat se har de terminologyske problematyk net genôch bewust makke, wylst dy wichtige ynhâldlike konsekwinsjes hat. It is tige de fraach oft it modernisme as literêre perioade en de moderniteit as filosofysk tiidrek wol yn elkoar skowe kinne.\nIt literêre modernisme waard de beweging dy't de teoryen fan minsken as Nietzsche en Freud ynkorporearre, tinkers dy't de westerske humaniteit ûnderwrotten en omdolden. It waard de beweging fan de problematyske yndividualiteit - Der Mann ohne Eigenschaften! -, fan de twivel oan de beskaving - Die Blendung, The Waste Land! -, fan de literêre parody en de yntertekstualiteit - Ulysses, The Waste Land! Jo soene dêrom úthâlde kinne, dat it literêr modernisme in krityk is op de filosofyske moderniteit en as sadanich oanslút by it filosofysk postmodernisme.\nGuon literatuerkritisy tinke dat de problematyk fan 'e loft is as se it literêr postmodernisme typearje as in lêste konsekwinsje fan it modernisme. Jan van Luxemburg e.o. skriuwe yn it resinte Over literatuur: ‘De modernistische stellingname dat de werkelijkheid onkenbaar is [...] laat de bestaansstatus van de werkelijkheid in tact... In postmodernistische literatuur en kunst wordt de status van de werkelijkheid in twijfel getrokken.’Ga naar eind2. It modernisme soe neffens har de ‘epistemologyske’ [kennisteoretyske] twivel oan de werklikheid fertsjintwurdigje, it postmodernisme de ‘ontologyske’ twivel [op grûn fan de ‘zijnsleer’]. En kreas wurde der auteurs neamd dy't yn it pomo-plaatsje passe, by need mei weromwurkjende krêft: Rushdie, Marquez, Borges.\nDe ymplikaasje soe wêze dat de modernisten gjin twivel oan it wêzen fan de werklikheid talieten. Mar fan dy ymplikaasje bliuwt net folle oer as we wat sprekkende foarbylden hifkje. Hokfoar ontologyske wissichheid kinne we abstrahearje út Kafka syn Die Verwandlung, of út Der Prozess? Kinne we út it om 'e nocht sykjen fan Josef K. opmeitsje dat der in lêste werklikheid wêze moat? Of wurdt ek sa'n lêste werklikheid yn twivel lutsen? Gjin sinnige kritikus sil dy lêste mooglikheid útslute.\nWat wol Eliot sizze as er yn ‘The Hollow Men’ it Kristusgebed ûnderbrekt en ferfettet mei: ‘This is the way the world ends’? En wat bedoelt er mei de titel fan it fers? Gjin ontologyske twivel? Wa't dat beweart, docht oan ynliskunde. Wêr is de ontologyske fêstichheid yn it wurk fan Beckett, yn dy parade fan allesferskuorrende twivel? Nee, wa't úthâldt dat Rushdie en Marquez in stap fierder geane as Kafka en Beckett, dy lit him twinge troch in sjabloan.\nEk de oare skaaimerken fan it postmodernisme kinne we by guon modernisten fine:\n○ Yntertekstualiteit? Sawol yn Eliot syn The Waste Land as yn Joyce syn lette wurk spilet de yntertekstualiteit in fername rol. De Homerus-parallel yn Ulysses - Odyssee! - is ferneamd; yn Finnegans Wake tilt it op fan de literêre ferwizingen. The Waste Land bestiet foar in net ûnbelangryk part út kollaazjes fan teksten út 'e wrâldliteratuer.\n○ Heterogeniteit en parody? Hokker hjoeddeisk boek is heterogener en parodistysker as de Ulysses? Wat foar hjoeddeiske heterogeniteit giet werklik fierder as dy fan De Kappelekensbaan fan Boon of dy fan Minskrottenrotminsken fan Riemersma?\n○ Talichheid? Is it wurk fan Rushdie of Borges taliger as Joyce syn lette wurk? Of as de Exercices de style fan Queneau?\nNee, it hat der alles fan wei dat it literêr postmodernisme in oerflakkige teoretyske moade is, op syn bêst in aktualisearring fan it modernisme. De saneamde ‘postmodernistyske’ techniken toane ús farianten op de fertroude modernistyske tema's.Ga naar eind3.\nWe binne yn de literatuer it tiidrek fan it modernisme noch net foarby, mar dochs meitsje likernôch alle hjoeddeiske modernisten op har tiid gebrûk fan realistyske techniken. En se swarre de psychologyske wurkwize hast nea finaal ôf. Hoe komt dat dochs? Wêrom wurde der überhaupt noch realistysk-psychologyske romans en novellen skreaun? En hoe komt it dat we Dostojewski en Gogol no noch lêze kinne sûnder dat we it gefoel hawwe dat se datearre binne?\nOp it stik fan it realisme moatte we ús yn 't foar al hoedzje foar in terminologyske simplifikaasje. It realisme yn bredere sin kin ommers dy skriuwwize oantsjutte dy't útgiet fan in herkenbere werklikheid en dy't dy werklikheid benei besiket te kommen, wylst de term realisme yn smellere sin de njoggentjinde-ieuske literêre streaming beneamt dy't folge op en polemisearre mei de romantyk: it realisme dus fan Stendhal en Balzac, dat it naturalisme yn syn kylwetter meifierde.\nLiteratuertinkers identifisearje dy twa realismes faak te'n ûnrjochte mei elkoar. Dat docht bygelyks Riemersma, as er yn neifolging fan Lolle Nauta sprekt fan ‘naturalisme in psychologicis’.Ga naar eind4. Dy kwalifikaasje is nammers yn dûbele sin betiizjend, omdat er de term ‘naturalisme’, gewoanwei de namme fan in frij spesifyk definiearre streaming yn de literatuer, brûkt foar it realisme yn bredere sin.\nDer bestiet in njoggentjinde-ieusk realisme dat we hjoed-de-dei as âlderwetsk, as datearre ûnderfine. Dat neam ik it objektyf realisme, en ik soe it omskriuwe wolle as it realisme dat de pretinsje hat om dingen te sizzen oer of sjen te litten fan in objektive werklikheid. Yn it wurk fan Balzac fine we sa'n objektive pretinsje: hy seach de romans fan syn ‘Comédie humaine’ as ‘Etudes Sociales’. Lykas Geoffroy-Saint-Hilaire de bistewrâld yndielde, sa woe Balzac de minsken beskriuwe as farianten op ien grûnpatroan. Ek by de naturalist Zola fine we de objektive, wittenskiplike pretinsje. Zola woe, nei it foarbyld fan de eksperimintele genêskunde fan Claude Bernard, in ‘roman expérimental’ skeppe dy't wittenskiplik ferantwurde wie.\nIt realisme is net ferdwûn, it is feroare. It hjoeddeiske realisme ferskilt wêzentlik fan dat fan Balzac en Zola. De skriuwer dy't hjoed-dedei realistysk skriuwt, sil net de pretinsje hawwe dat der ien werklikheid is, dêr't er de objektiviteit fan benei komme kin op wittenskiplike wize. Hy sil syn realisme sjen as in realisme dat yn twa opsichten subjektyf filtere is: it is syn eigen omgong mei syn eigen realiteit. It eigentiidske realisme is in subjektyf realisme.\nDat dit sa leit, fertelt ús ek de manear dêr't we hjoed-de-dei de njoggentjinde-ieuske realisten op lêze. Wat mear dat realisme strykt mei ús eigentiidske, subjektive mjitstêven, wat lêsberder en wat minder ferâldere we it achtsje. De bruorren Karamazow en Adolphe, hiel subjektyf yn opset en perspektyf, kinne we lêze as wiene se juster skreaun, mar Zola syn De bûk fan Parys en Balzac syn Heit Goriot dogge ús mei har neidruklik objektive metodyk folle mear datearre oan.\nBoppedat wurd it realisme yn bredere sin, lykas ik dat hjirboppe definiearre ha, yn de tweintichste ieu fernijd troch moderne, troch modernistyske techniken. As foarbyld neam ik de stream-of-consciousness-technyk. Dy skriuwtechnyk besocht yn wêzen it streamen fan tinken en fielen yn de mins te imitearjen, hie\ndus yn wêzen in realistyske yntinsje. Typysk tweintichste-ieusk is dy technyk, omdat er sa út en út rjochte is op it subjekt: Woolf is op dat stik de konsekwinsje fan Dostojewski.\nTypysk modernistysk is bygelyks ek it heterogeen realisme. De modernist besjocht de (syn) werklikheid noch alris út ferskillende, subjektive perspektiven wei. Yn it wurk fan Faulkner fine we faak in mear-perspektivysk realisme, bygelyks yn The Sound and the Fury, in boek nammers, dat it mearfâldige perspektyf kombinearet mei in per persoan ferskillende stream-of-consciousness. Oarsoartige foarbylden binne De wereld een dansfeest fan Van Schendel en De ingewijden fan Hella Haasse. In apart plak binnen de realisme-diskusje nimt bygelyks Joyce syn Ulysses yn, dat realistyske stream-of-consciousness-passaazjes (lykas de monolooch fan Molly Bloom) ôfwikselet mei parodistyske.\nIt probleem fan it psychologysk proaza is besibbe oan it probleem fan it realistysk proaza, mar it falt dêr net mei gear. As we it hawwe oer de psychologyske roman, bedoele we ommers fakentiden proaza dat yn elts gefal realistysk is yn it psychologyske, mar soks hoecht net altyd it gefal te wêzen. Der binne ek romans skreaun dy't psychologysk neamd wurde kinne wylst se net yn alle opsichten realistysk binne. Der Prozess fan Kafka soe as foarbyld fungearje kinne, mar it ferhaal De noas fan Gogol likegoed.\nFan 'e oare kant hoecht in realistyske roman út soarte net altyd psychologysk te wêzen. Minsken dy't it hawwe oer de psychologyske roman, doele faak op de psychologyske roman as realistyske roman en se fersimpelje dan al yn 't foar.\nMar ek as we har yn dy beheining folgje, kinne we har op in fersimpeling trappearje. It begryp realisme is ommers ambivalint. Ek as we prate oer de ‘realistyske psychologyske roman’, moatte we ûnderskied meitsje tusken it ‘objektyf’ realisme en it ‘subjektyf’ realisme.\nDat ûnderskied is just yn de diskusje oer de psychologyske roman sa belangryk, omdat it psychologyske momint nei myn idee in haadrol spilet yn it ûnderskied tusken de twa typen njoggentjinde-ieusk realisme. It objektyf realisme, benammen dat fan it naturalisme, twingt it subjekt, dêrmei ek de psychology, nei de eftergrûn. Yn De bûk fan Parys is de kontekst, de omjouwing, folle promininter, it ynderlik fan de haadfigueren folle minder prominint oanwêzich as yn bygelyks Adolphe fan Constant of yn de romans fan Dostojewski.\nJust de klam op de psychology typearret de oergong nei it modernisme. By in soad grutte fernijers oan it begjin fan de tweintichste ieu sjogge we psychologisearring, sels hyperpsychologisearring.\nProust is in sprekkend foarbyld, dy fynsinnige skatgraver fan it minsklike ynderlik. Mar we kinne ek oan Woolf tinke. Se sochten it subjekt op, it yndividu, yn syn isolemint, syn iensumheid. It wurk fan Vestdijk, de Nederlânske skriuwer dy't mear as wa ek de ynfloed fan de ynternasjonale ûntjouwingen ûndergie, dy't him yn syn iere wurk op skriuwers as Proust en Joyce oriïntearre, moat it alderearst hawwe fan syn yngeande psychologyske typearring. Vestdijk ferdigene de psychology nammers ek teoretysk, doe't er de bluisterige Rodenko parearre mei syn essay ‘De psychologie in de roman’.Ga naar eind5.\nIt postmodernisme - dat as literêre beweging net bestiet - hat de psychologyske roman net ferdriuwe kinnen. Ek hjoed-de-dei is dy noch folop aktueel. Belangrike literatoaren - Ingelsktalige auteurs as Coetzee en Atwood, Nederlânsktalige skriuwers as Rosenboom, Möring, Enquist, De Loo, in Frysktalige auteur as Van der Ploeg - jouwe it sjenre nije ympulzen. Oare\nskriuwers jouwe de psychology in plak yn in part fan har wurk.\nEk de saneamde postmodernisten wurkje noch faak psychologysk. II nuome della rosa fan Eco, dy't himsels noch alris as postmodernist affisearret, is yn psychologysk opsicht hiel neigeanber en tradisjoneel. Rushdie, sa't it hyt postmodernist pur sang, nimt yn de ferhalebondel East, West ek frij ‘tradysjonele’ psychologyske portretten op. De resinte roman Disgrace fan de Súdafrikaanske skriuwer Coetzee, beleanne mei de prestiizjeuze Booker-prize, befettet wol yntertekstuele ferwizingen, mar tagelyk is it boek in frij gewoane realistysk-psychologyske roman. De haadpersoan is yn alle opsichten in gewoan minske dêr't jo jo as lêzer mei identifisearje kinne en dy't in ûntjouwing trochmakket.\nEn lit ús ris tichter by hûs bliuwe. De Fryske skriuwer Trinus Riemersma, sûnt De reade bwarre as postmodernist yn de boeken kommen, skreau in pear jier letter Nei de klap, in boek dat ûnder mear in psychologyske roman neamd wurde kin.\nIt postmodernisme, it hjoeddeiske modernisme, hat it realisme en de psychology net út de literatuer ferdreaun. Oarsom meitsje realisme en psychology yn de hjoeddeiske literatuer net it hiele programma út. Mar kin dy literatuer dan noch wol sokssawat as in algemiene legitimaasje ferneare? Of is elke typearring yn 't foar al te beheinend?\nEarder kaam ik ta de konklúzje dat it hjoeddeiske realisme in subjektyf realisme is, en dat de oergong nei it modernisme psychologisearring betsjutte, hyperpsychologisearring sels. Ik tink dat dy konstatearringen ús de wei wize kinne, omdat se kultuerfilosofyske ymplikaasjes hawwe, omdat se wat sizze oer de posysje fan de hjoeddeiske minske.\nDe gong nei de tweintichste ieu hat in gong west nei it subjekt, nei it yndividu. Dy gong wie al ynsetten yn de tiid fan 'e Renêssânse, doe't it omtinken op 'e nij begûn út te gean nei de persoan. Montaigne, Descartes, dat wiene de tinkers dy't de earste stappen setten. De tiid fan de Ferljochting folge, dy't de autonomy fan it subjekt beklamme, dy't dat subjekt stadichwei losmakke fan syn biningen mei godstsjinst en metafysika. De Romantyk boude fierder oan de emansipaasje fan it subjekt, it fin-de-siècle dielde nochris grutte klappen út. De namme Nietzsche moat hjir falle, ien fan de profeten fan de tweintichste ieu, de man dy't God fan it toaniel raamde en de fitale minske ferhearlike.\nDe tinkers riede ta, de maatskippij folget. De tweintichste ieu liet ús de ferwurkliking sjen fan wat de grutte tinkers betochten. Nietzsche ferklearre God dea, in ieu letter is de sekularisearre maatskippij in gegeven - al bestiet de godstsjinst noch altyd. Tinkers as Rousseau en Kant beneamden de autonomy fan it subjekt - yn ús ieu is it autonome subjekt in gegeven wurden, yn de etyk, yn de rjochtspraak, yn it libben fan aldendei. It subjektivistyske tinken hat úteinlik laat ta de subjektivearring en yndividualisearring fan de westerske minske.\nIt giet hjir út soarte net om in simpel suksesferhaal. Mear omtinken foar it yndividu betsjutte net allinnich emansipaasje en fuortsterking. It betsjutte ek mear omtinken foar de problematyk fan dat yndividu, foar syn isolemint, syn ferskuordheid. It modernisme wurke yn it skaad fan de grutte tweintichste-ieuske trageedzjes, fan de humanitêre drama's, de wrâldoarloggen, de kommunistyske diktatueren.\nDy drama's hawwe dizze ûntjouwing wol problematisearje, mar úteinlik net keare kinnen. It tiidrek nei de Twadde Wrâldoarloch hat ús stadichwei de ûndergong brocht fan grutte ideologyen lykas it kommunisme, en dat is it\ngelyk fan it wiisgearich postmodernisme. Mar we hawwe ek de fuortsettende subjektivearring belibbe, dy't út de subjektivistyske tinktradysje wei legitimearre wurde kin.\nSekularisaasje, ûntpyldering, yndividualisearring, dat binne de sosjologyske biedwurden wurden fan de desennia dêrnei. De fal fan it East-Europeeske kommunisme hat dy yndividualisearring nochris beklamme, en ien fan de ideologyen nei foaren helle dy't al op de stream fan dy yndividualisearring meigie: it liberalisme. It New Age-tinken foarmet der in befêstiging fan: it yndividu siket op in folslein persoanlike wize nei ûntploaiïng, nei terapeutyske help, nei religieuze en/of libbensbeskôglike oriïntaasje.\nDe milenniumwikseling hat dit perspektyf net feroare. De hjoeddeiske minske is foar alles it yndividu dat syn wei siket tusken de oare yndividuen. Yn de literêre personaazjes fine we dy yndividualiteit wer, yn ferskillende sin. Alderearst draait it yn de hjoeddeiske literatuer faak om it yndividu, om de problematyk fan de ienling, al of net yn ferallegorisearre foarm. It swiertepunt leit by de skriuwer: dy is foar alles it yndividu dat syn heechstpersoanlike boadskip op syn heechstpersoanlike manear útteart. Oarspronklikheid, autintisiteit, dat binne dan ek de earste kritearia dy't it hjoeddeiske boek ôffege wurde. En dan is dêr noch de tredde poal yn it literêre bedriuw, de lêzer. Dy lêzer, yndividu ûnder de yndividuen, wol himsels werkenne, wol meigean kinne yn it yndividuele libben dat de literatuer foar him ûntslút.\nDe hjoeddeiske literatuer is hypersubjektyf. Dat is in ienfâldige, brede term, mar hy is akkuraat en hy is iepen. It is in term dy't foar alle hjoeddeiske literêre ferskiningsfoarmen jilde kin. Dy meie realistysk, parodistysk of fantastysk wêze, eklektysk of ûnôfhinklik, heterogeen of homogeen, om as literatuer jilde te kinnen moatte se altyd hypersubjektyf wêze.\nUs hypersubjektivisme bepaalt ek ús histoaryske útsjoch. Wy lêze de literatuer út earder ieuwen as hypersubjektive uteringen, en beoardielje se neffens ús hypersubjektive kritearia. Dêrom hawwe we ek sa de pest oan it lette klassisisme: we meie net oer strange regeljouwing, omdat dy it persoanlike karakter fan de utering oerweldiget.\nAs foarbyld nim ik it standertwurk: Jan van Luxemburg e.a., Over literatuur (Bussum, 19994).\nVan Luxemburg, Over literatuur, 233.\nIn protte skaaimerken fan it postmodernisme, dus fan it aktuele modernisme, fine we trouwens ek al foar de tweintichste ieu. Yn de Max Havelaar fan Multatuli fine we stilistyske heterogeniteit. Tristam Shandy fan Laurence Sterne, dat yn de twadde helte fan de achttjinde ieu publisearre waard, foarmet in parody op de kontemporêne roman en is dus sa yntertekstueel as it mar kin. En lit ús ris nei de roman sjen dy't faak as de stamheit fan alle romans beskôge wurdt: Cervantes syn Don Quichote. Dat boek is dúdlik bedoeld as parody op de tradisjonele ballades en de ridderromans: yntertekstualiteit en parody troef, dus. Mar moatte we ús op dit stik wol ta de roman beheine? Of kinne we bygelyks ek nei Dante sjen, dy't liimsels yn syn Divina commedia beselskipje lit troch de Romeinske dichter Vergilius; in echte yntertekstuele fynst, soe ik sizze. Wat te tinken fan Shakespeare, fan Vondel, fan Gysbert Japicx, mei syn talleaze bewurkingen en ferfoarmingen fan de klassiken - no't we dy namme neame, soe de Renêssânse as gehiel eins net in ‘modernistysk’ tiidrek neamd wurde moatte? En lit ús noch ris fierder tebekgean: yn de Metamorphoses fan Ovidius fine we allegear ‘modernistyske’ skaaimerken by elkoar: heterogeniteit, histoaryske ferwizing en parody.\nTrotwaer, septimber 2000, 354-356.\nDat essay is te finen yn Vestdijk, Zuiverende kroniek (Amsterdam, 1956).


Roorda by seleksje Excelsior | Omrop Fryslân Skip to main content\nRoorda by seleksje Excelsior 05 feb 2011 - 14:26\n0 reaksjes Geert Arend Roorda\nGeert Arend Roorda kin sneontejûn syn debút meitsje foar Excelsior. Dan spilet de ploech út Rotterdam tsjin AZ. Mei Roorda hat de lêste Fryske fuotballer SC Hearrenfean no foarearst ferlitten. It is min of mear in twongen ôfskie, want de 23-jierrige Roorda kaam ûnder Ron Jans amper oan fuotbaljen ta.\nBy Excelsior komt Roorda trainer Alex Pastoor tsjin dy't earder ek by Hearrenfean spile en trainde. Pastoor sjocht it wol sitten mei Roorda.\nKorreksje meldeLês foarTrefwurden: argyfView the discussion thread.Diel dit berjocht op: 05-02Gjin Frysk sukses Weissensee 05-02Spaanske frachtauto raamt hûs Besjoch ek...


Farrende húshâlding besketten | Omrop Fryslân Skip to main content\nFarrende húshâlding besketten 07 maaie 2001 - 00:00\nIn ynwenner fan Jirnsum hat sneontemoarn ier op in húshâlding út Akkrum sketten. De famylje lei mei de motorboat yn Jirnsum en soe betiid te farren.\nDe Jirnsumer ergere him oan it leven dat de boat makke, krige syn pistoal en skeat op de boat. Dêrby waarden de leden fan de húshâlding net rekke. De man is thús oanhâlden en moast syn wapen ynleverje.\nKorreksje meldeLês foarTrefwurden: argyfView the discussion thread.Diel dit berjocht op: 07-05Keukenpersoniel MCL staakt 07-05Man stjert nei ûngemak Besjoch ek...


Hoe kinne jo de lokaasje tafoegje oan in Tweet | Androidsis\nHoe kinne jo de lokaasje tafoegje oan in Tweet\nHoewol yn 'e ôfrûne jierren hawwe de ferskillende privacy-skandalen dy't ferskate platfoarms hawwe omjûn, in soad brûkers makke opnij tinke oer it belang fan privacy, kinne wy noch in protte gefallen tsjinkomme wêr't privacy in wurd is dat in plak hat yn jo wurdboek.\nHoewol it wier is dat Instragram it perfekte platfoarm is om ús favorite foto's te dielen, binne net alle brûkers wol diele gegevens mei it Facebook-platfoarm en se brûke leaver oare platfoarms, lykas Twitter, in bedriuw dat oant no ta net belutsen wie by privacy-skandalen.\nIn protte binne de brûkers dy't se wolle as se har ôfbyldings uploade nei sosjale netwurken oanjaan wêr't de ôfbylding is nommen, Twitter, biedt ús in opsje wêrmei't wy dizze funksje praktysk automatysk kinne útfiere. Mar net allinich hast automatysk, mar lit ús ek it krekte punt fêststelle wêr't it fangen is makke.\nFoegje de lokaasje fan in foto ta oan in Tweet\nIt earste ding om te kontrolearjen binnen de Twitter-applikaasje is as wy de lokaasje hawwe aktivearre, in lokaasje dy't Twitter brûkt om de ûnderfining te ferbetterjen by it werjaan fan ynhâld relatearre oan ús lokaasje. Dizze opsje is binnen Ynstellings en privacy> Privacy en befeiliging> Lokaasje.\nAs wy dizze opsje hawwe aktiveare, moatte wy de Tweet skriuwe wêr't wy de ôfbylding taheakje wolle dy't wy tegearre mei de lokaasje publisearje.\nFolgjende klikje wy op it byldkaike en selektearje de ôfbylding dy't wy wolle tafoegje.\nFolgjende klikje wy op it lokaasjepiktogram, fertsjintwurdige troch de klassike Google Maps pushpin, en selektearje de lokaasje, of út 'e befolking fan in yn Google Maps registrearre plak.\nAs wy de ferkearde lokaasje ynfierd hawwe as wy it wizigje wolle, moatte wy klikke op de registrearre lokaasje, sadat de list mei lokaasjes dy't wy kinne brûke werjûn wurdt.\nFolslein paad nei artikel: Androidsis » Android-applikaasjes » Hoe kinne jo de lokaasje tafoegje oan in Tweet\nBefeiligingsupdate fan july foar de Galaxy Note 9 no beskikber\nTCL 10 Plus en TCL 10 SE: Twa nije tillefoans mei grutte autonomy


Undersyk nei flearmûskasten | Omrop Fryslân (advertinsje)\nUndersyk nei flearmûskasten 08 maaie 2011 - 11:13\n0 reaksjes Studinten fan de Hogeschool Van Hall-Larenstein ûndersykje op it stuit de flearmûskasten yn Achtkarspelen. Dy binne der in heal jier lyn ophongen, om sa koloanjes flearmûzen oan te lûken. Dêr is yn Amearika in soad sukses mei behelle, mar yn Nederlân noch mar kwalik. Dat komt foaral omdat er net in soad kennis oer is. Net allinne de flearmûskasten yn Achtkarspelen wurde ûndersocht. Dat gebeurt ek yn Ljouwert en Grinslân en Drinte.\nKorreksje meldeTrefwurden: argyfLês foarView the discussion thread.Diel dit berjocht op: 08-05Sportkanaal op Omroplive los 08-05Garnalefiskers lulk op kollega Besjoch ek...


Kompetysje wer op it keatsfjild!!!\nGeplaatst op: 14 augustus 2018 Categorie: Algemien\nOankommende tongersdei wurd it kompetysjekeatsen wer op it keatsfjild ofwurke!!! De utslaggen fan de KNBK wedstriden fan it ofroune wykein: By de froulje HK wie der alwer de krans foar Sjanet, dit is alwer de 5e op in rij foar har partoer. By de froulju 1ste klas wie it in moai wykein foar Anna-Brecht, sy hie de 2e priis by it t.i.l. en de krans mei har f.f.partoer, hjirtroch rjochtstreekse pleatsing foar de froulju’s pc op 22 augustus. Nei Sjanet en Martzen is sy nummer trije die hjir dit jier oan mei docht. Har suske Hester stjit tongersdei yn de keats-off om te prebearjen de fjirde Wommelser te wurden. Fierder wie der by de pupillen A-klasse ek in 2e priis foar Milan. Allegearre lokwinske en Hester in protte sukses. Fierder is der woansdei de revanche freule, wer Wommels ek aktyf weze sil, sukses mannen. Dan sneon noch de manlju 50+ yn Wommels, wer ek in 3-tal Wommelser toppers yn’t fjild komme, dus wer genoch te belibjen.


Loadewyk de Dútser - Wikipedy\nIt Segel fan Loadewyk de Dútser\nKeninkryk East-Frânsje yn 843\nLoadewyk de Dútser (806 — Frankfurt am Main, 28 augustus 876) wie de tredde soan fan keizer Loadewyk de Fromme en Ermengarde fan Haspengoa. Hy waard as Loadewyk II kening fan East-Frânsje, it lettere Dútslân. Letter waard hy ek kening fan Loataringen, hjir as Loadewyk I. Hy krige de bynamme de Dútser om him te ûnderskieden fan syn omkesizzer, Loadewyk II fan it Hillige Roomske Ryk, dy't kening fan Itaalje wie, en ek de keizerskroan droech.\nMei it Ferdrach fan Ferdun waard it Frankyske ryk fan Loadewyk de Fromme ferparte oer syn trije soannen: Loadewyk de Dútser, Karel de Keale en Lotarius I. Sa al earder sein krige Loadewyk East-Frânsje. Nei de dea fan syn âldste broer Lotarius I waard syn part fan it Frankyske ryk, it Middenryk, fierder ferparte ûnder syn trije soannen: Lotarius II, Loadewyk II en Karel de Jonge. Dizze trije omkesizzers fan Loadewyk koenen harren sels net hanthavenje. Yn 869 pikte Loadewyk Loataringen yn.\nLoadewyk de Dútser wurdt tsjintwurdich beskôge as de meast bekwame telch fan de doetiidske Karolingen.\n2 Rebûlje tsjin syn heit\n3 Boargerkriich 840-843\n4 Skeel mei Karel de Keale\n5 Ferdieling fan syn keninkryk ûnder syn soannen\n6 Houlik en bern\nLoadewyk wie yn syn iere jierren gauris oan it hof fan syn pake, keizer Karel de Grutte, dêr't er in goede relaasje mei hie. Nei't syn heit Loadewyk de Fromme keizer waard nei it ferstjerren fan Karel de Grutte, stelde dy yn 817 it Ordinatio Imperii, in feroardering dy't de ferdieling fan it ryk oer syn trije soannen regele, gear en waard Loadewyk de Dútser as ûnderkening fan it hartochdom Beieren oansteld. Karel de Grutte begûn mei sokke praktiken; dat er in famyljelid oanwiisde om as ûnderkening fan in pleatslike keninkryk te wurden. Loadewyk regearre fanút Regensburch, de âlde haadstêd fan de Bajuwaren. Yn 825 rekke er belutsen yn oarloggen tsjin de Wenden oan de eastlike grins. Yn 827 boaske er mei Emma, suster fan syn styfmem Judit fan Beieren, beide dochters fan Welf, de stifter fan it Hûs fan de Welfen dy't besittings hie fan de Elsas oant Beieren.\nRebûlje tsjin syn heit[bewurkje seksje | boarne bewurkje]\nYn de earste boargerkriich tsjin it regear fan syn heit wie er amper by belutsen. Yn de twadde boargerkriich hiene syn bruorren Lotarius I, doe kening fan Itaalje, en Pepyn I, hartoch fan Akwitaanje, him oerhelle Alemanje, dy't harren heit oan harren jongere healbroer Karel de Keale jûn hie, oan te fallen. Hja seine Loadewyk it ferôvere lân ta nei in oerwinning. Yn 832 late er in leger Slaven yn Alemanje, mar syn heit treau him werom. Loadewyk de Fromme hie him ûnturven, mar de opstannige soannen wisten harren heit finzen te nimmen en ôf te setten, mar waard gau wer oanstald. De keizer sleat doe frede mei syn soannen en Loadewyk krige yn 836 Beieren wer werom, dat er winliken nea ferlern hie.\nLoadewyk begûn de tredde boargerkriich yn 839, nei't in stripe fan syn lân oan Karel de Keale jûn waard. Loadewyk foel Alemanje fannijs oan. Ditkear andere Loadewyk de Fromme fluch en de jongere Loadewyk waard fier yn it súdeasten fan syn gebiet treaun en waard twongen frede te sluten.\nBoargerkriich 840-843[bewurkje seksje | boarne bewurkje]\nPortret fan Loadewyk de Dútser\nDoe't keizer Loadewyk de Fromme yn 840 ferstoar en Lotarius it hiele Keizerryk opeaske, gie Loadewyk in alliânsje oan mei Karel de Keale en hja fersloegen Lotarius en harren omkesizzer Pepyn II fan Akwitaanje, de soan fan Pepyn I dy't yn 838 ferstoar, yn de Slach by Fontenoy yn juny 841.\nYn juny 842 moeten de trije bruorren op in eilân yn de rivier de Saône en ûnderhannelje oer de frede. Elts stelde 40 fertsjinwurdigers oan dy't de grinzen fan harren keninkriken fêststelden. Dat late ta it Ferdrach fan Verdun, ôfsletten yn augustus 843, dêr't Loadewyk it measte gebiet beëasten Fryslân en de Ryn krige. It gebiet om Speyer, Worms en Mainz hinne, oan de westigge fan de Ryn kamen ek ta Loadewyk syn keninkryk East-Frânsje, neffens de Eed fan Straasburch fan 842. Syn gebiet omfieme Beieren, dêr't syn haadstêd Regensburch yn lei, Swaben (of Alemanje), Franken, Tueringen en Saksen.\nLoadewyk kin wol sjoen wurde as de stifter fan it Keninkryk Dútslân, dochs syn besykjen it gânse Keizerryk te ferienigjen wiene om 'e nocht. Yn 842 ûnderdrukte er de Stellinga-opstân yn Saksen en yn 844 twong er de Slavyske Abodriten syn hearskippij te erkennen en hy liet harren hartoch Gozmovil ombringe. Syn hartoch fan Tueringen, Takolf, late ekspedysjes tsjin de Bohemen, Moraavjers en oare Slavyske folken, mar hie net in soad súkses tsjin de plonderjende Wytsingen.\nSkeel mei Karel de Keale[bewurkje seksje | boarne bewurkje]\nYn 852 stjoerde Loadewyk syn soan Loadewyk de Jongere nei Akwitaanje, dêr't pleatslike eallju harren tsjin it regear fan Karel de Keale fersetten. De jongere Loadewyk ferfear net earder as 854 en kaam in jier letter wer werom.\nFan 853 ôf besocht Loadewyk ferskate kearen de kroan fan West-Frânsje te krijen. Neffens de Annalen fan Fulda (Annales Fuldenses) hawwe minsken yn dat lân him de kroan oanbean, om't hja it wrede bewâld fan Karel de Keale ferspijden. Nei oanmoediging fan syn omkesizzers Pepyn II fan Akwitaanje en Karel fan Provence foel Loadewyk West-Frânsje yn 858 oan. Karel de Keale koe sa gau gjin leger opbringe en moast nei Boergonje flechtsje. Letter yn dat jier fêstige er syn gesach yn West-Frânsje, mar dat duorre net lang. Opskuor yn it leger en de trou fan de Akwitaanske biskoppen oan Karel de Keale makken it hiele ûndernimmen dêrfan ta in mislearrring. Op 7 juny 860 sleaten Karel en Loadewyk yn Koblenz de frede ûnthieten dat yn it iepenbier. Nei't keizer Lotarius I yn 855 ferstoar, makken Karel en Loadewyk plannen en ferdiel syn keninkryk Midden-Frânsje. Mar Lotarius hie syn keninkryk krekt foar syn dea tusken syn trije soannen ferdield. Loadewyk II krige it Keninkryk Itaalje en de keizerstitel, Lotarius II krige it keninkryk Loataringen en Karel fan Provence krige Provence en Nederboergonje. Doe't Lotarius II yn 869 ferstoar wie Loadewyk de Dútser siik en syn legers wiene yn 'e striid tsjin de Moraavjers ferwikkele. Karel de Keale naam Lotarius syn lân hastich yn, mar doe't Loadewyk wer better waard, twong him ûnder kriichsdriging werom te lûken. Hja sleaten it Ferdrach fan Meerssen yn 870 en ferdielden Loataringen.\nFerdieling fan syn keninkryk ûnder syn soannen[bewurkje seksje | boarne bewurkje]\nDe lettere jierren fan Loadewyk de Dútser stie yn it ramt fan rebûljes fan syn soannen. De âldste soan Karloman fan Beieren kaam yn 861 yn opstân en twa jier letter wer ris. Dêrnei folgen syn twadde soan Loadewyk de Jongere, dy't stipe waard troch syn broer Karel de Grouwe. Yn 864 waard Loadewyk twongen Beieren oan Karloman te skinken, itjinge er sels earder ek die ûnder syn heit. Yn 865 ferdielde er it rest fan it lân. Saksen, Franken mei Tueringen gie nei Loadewyk de Jongere En Swaben mei Raetia gie nei Karel de Grouwe.\nBerjochten dat keizer Loadewyk II fan Itaalje dea wie, late ta frede tusken Loadewyk en syn soannen mei de hope op de keizerskroan foar syn âldste soan Karloman. Ek Karel de Keale besocht nei Itaalje te gean om de kroan te krijen. Mar Loadewyk II wie net dea en hja koene allegear wer nei hûs keare.\n. Loadewyk makke himsels klear foar in nije kriich doe't er op 28 augustus 876 yn Frankfurt ferstoar. Hy waard begroeven yn de abdij fan Lorsch. Syn soannen namen de eardere ferdielings fan it keninkryk oan en wiene tefreden mei harren eigen gebieten.\nLoadewyk wie boaske mei Emma (ferstoar op 31 jannewaris 876) en hja hiene:\nKarloman fan Beieren, (829–880), Kening fan Beieren\nIrmgard fan Chiemsee ek bekend as Ermengard, (ferstoarn 866) kleasteroerste fan Chiemsee\nGisela, boaske mei Bertold I, paltsgreve fan Swaben, en mem fan Kunigunde fan Swaben, frou fan Koenraad I fan Dútslân.\nLoadewyk de Jongere, (835–882)\nBertha, (ferstoarn yn 877)\nKarel de Grouwe, (839–888)\nOpfrege fan "https://fy.wikipedia.org/w/index.php?title=Loadewyk_de_Dútser&oldid=1004301"\nPersoan berne yn 806\nPersoan stoarn yn 876\nDizze side is it lêst bewurke op 25 jul 2020 om 03.44.


Gjin 11-stêdebosk by Ljouwert | Omrop Fryslân (advertinsje)\nGjin 11-stêdebosk by Ljouwert 20 apr 2010 - 21:45\n0 reaksjes Wethâlder Gerrit Krol fan Ljouwert\nIt Alvestêdebosk by de nije Ljouwerter wyk De Súdlannen komt der dochs net. It kolleezje fan B&W sjocht it idee fan de PvdA en VVD yn de gemeenteried fan Ljouwert net sitten. De beide partijen woene in bosk yn de foarm fan in alvestêdekrús groeie litte, mar de gemeente fynt de omjouwing fan it takomstige Nieuw Stroomland net geskikt. Wethâlder Gerrit Krol slút net út dat it tema fan de Alvestêdetocht op in oare wize werom komt yn de wyk.\nKorreksje meldeLês foarTrefwurden: argyfView the discussion thread.Diel dit berjocht op: 21-04Ferkearsljochten dogge it wer 20-04Eksport poaters falt ôf Besjoch ek...


SC Hearrenfean giet ûnderút yn de beker tsjin AZ | Omrop Fryslân\n25 jan 2017 - 22:35\nSC Hearrenfean is útskeakele yn it KNVB bekertoernoai. De Feansters gongen woansdeitejûn yn de kwartfinale mei 1-0 ûnderút tsjin AZ. Ferdigener Luckassen makke de iennichste goal fan de wedstriid.\nSC Hearrenfean krige wol kânsen, mar benutte dizze net. Dêrtroch is Cambuur de iennichste Fryske ploech dy't troch is nei de heale finale fan de beker.\n0-0 by rêst\nDe earste helte wienen der wat kânsen oer en wer. Reza Ghoochannejhad sette Martin Ødegaard - dy't foar it earst yn de basis stie - frij foar de keeper, mar de Noar miste. Dêrnei krige ek AZ in pear goede kânsen, mar sawol Wout Weghorst as Ben Rienstra skeat mis.\nBy it skoft stie der dan ek in 0-0 tuskenstân op it skoareboerd.\nDe Feansters krigen yn de twadde helte op 'e nij in pear mooglikheden om de iepeningstreffer te meitsjen. Sam Larsson en Arber Zeneli besochten it fan ôfstân, mar beide oanfallers skeaten de bal oer. Stefano Marzo krige nei 68 minuten dé kans op de 1-0 foar SC Hearrenfean. De Belgyske ferdigener koe frij ynsjitte út de rebound, nei't AZ-keeper Sergio Rochet de bal losliet, mar Marzo wie fierstente wyld en skeat oer.\nWylst Hearrenfean ticht by de iepeningstreffer wie, foel de goal oan de oare kant. AZ krige in hoekskop, dy't ynkopt waard troch Luckassen. Dy stie hielendal frij by de twadde peal en makke de 1-0 foar AZ.\nDyselde Luckassen krige twa minuten nei de iepeningstreffer ek in goede mooglikheid op de 2-0. Hy spile himsels knap frij en koe allinnich op Hearrenfean-keeper Erwin Mulder ôf, mar Luckassen koe de holle net koel hâlde en skeat oer. Hearrenfean besocht it yn de slotfaze noch wol, mar grutte kansen smiet dat net mear op. Dêrtroch bleau it 1-0 foar AZ.\nSC Hearrenfean AZ fuotbal KNVB beker


Markennamme, merknamme, merknamme, trademark yn marketing - EduDocs\nBy it ûntwikkeljen fan in marketingstrategy foar spesifike produkten, moat de ferkeaper beslute oft er har as vintage oanbiede. De presintaasje fan in produkt as merk kin har wearde ferheegje, en dêrom is dit beslút in wichtich aspekt fan produktbelied. Elk bedriuw beslút foar himsels oft er it produkt, merknamme werjaan sil. Yn it ferline hienen de measte produkten sûnder sokke nammen. Mar yn moderne omstannichheden is de praktyk fan nammen fan merknammen sa wiidferspraat wurden dat tsjintwurdich hast alle produkten har hawwe.\nWat is in merk ...\nIn hannelsmerk is in namme, term, mark, symboal of kombinaasje fan dizze begripen dy't bepaald wurde om de wittenskip of tsjinsten fan in ferkeaper of groep fan ferkeperses te ûnderskieden en te trennen fan 'e ware of tsjinsten fan' e konkurrinten . In merknamme is in ûnderdiel fan in merk dat útsprutsen wurde kin, bygelyks "Disneyland", "American Express".\nIn brandmark (emblem) is in ûnderdiel fan in mark dy't erkend wurde kin, mar it is ûnmooglik om te praten, bygelyks in symboal, in byld, in ûnderskate kleur of in spesifike typeface-ûntwerp.\nIn hannelsmerk is in merk of in diel dêrfan foarsjoen fan juridyske beskerming. De hannelsmerk beskermet de eksklusive rjochten fan it ferkeaper om de merknamme en / of merknamme (emblem) te brûken.\nUnder it hannelsrjocht wurde se oerdroegen oan eigners foar unbeheinde gebrûk, dat is, yn tsjinstelling ta patinten of copyrights, jildich yn ûnbesluten. Hannelsnammen yn 'e hannen fan goede ûndernimmers binne net leeftyd, lykas it gefal is mei produkten.\nYn ienfâldige put, hannelsmerken binne in belofte foar de konsumint, yn opdracht fan de ferkeaper, om in spesifike set fan eigenskippen, foardielen en tsjinsten oer te leverjen oan har klanten.\nDer wurdt leauwe dat de bekendste hannelsmerken de seis eigenskippen fan ien konsept reflektje.\nMerk: it earste nivo fan feriening. Bygelyks Mercedes = goed ûntwurpen, djoer, hege kwaliteit.\nBenefits: kin funksjonele of emosjoneel wêze. Bygelyks, "Mercedes" "toant dat ik in lokkich en wichtich persoan bin"\nWerte: reflektearret de wearden fan 'e fabrikant. Bygelyks Mercedes = prestiizje, effisjint\nKultuer: reflektet in bepaalde kultuer of oanpak. Bygelyks Mercedes = Dútsk, organisearre, bulk\nEigenheid: útdrukking fan yndividualiteit. Bygelyks, "Mercedes" = "cool" (miskien in mob)\nEigner: krekt in yndruk of ferieniging fan 'e typyske eigener: Mercedes = suksesfolle bedriuw\nDer is in beskriuwing fan guon aspekten fan brands:\n- Merk erkenning: meast minsken witte dit merk\n- Marken aksefeardichheid : in soad konsuminten dogge it net te keapjen fan produkten mei dizze brands\n- De kar fan merk : in soad konsuminten kieze dizze merk yn 'e merk\n- Brandloyalty : Guon konsuminten binne altyd leuk om dit merk te krijen.\nIt is bekend dat hannelsmerken dy't in sterke posysje op 'e merk hâlde, in wearde hawwe dy't >\nIn bekende merk hat ferskate foardielen:\nLeech marketingkosten: om't se goed bekend binne en konsumers har ynsette foar har;\nFolle kânsen by it diskussearjen fan hanneltransaksjes: Distributeur moatte dit hannelsmerk brûke om't it in fraach is troch de konsumint;\n- priispresje: konsumers binne ree om mear te beteljen foar in hannelsmerk dat se fertrouwe;\n- levere de ynfiering fan in nij produkt, om't de produkten fan dit merk goed bekend binne;\n- beskerming fan priiswettich: hannelsmerken en begripen dy't har by har dogge, dogge as beskerming tsjin 'e gewoane priiswettbewerb;\n- ûneinich bestean: goed gebrûkte hannelsmerken kinne ûnfatsoenlik bestean bestege, ûnôfhinklik fan it poadium fan nijwearde of fergrizing fan in produkt yn 'e libbensomst.\nYnformaasje oer it brûken fan in hannelsmerk : in hannelsmerk makket it mooglik om ûnderskate produkten út ferskate produkten te ûnderskieden, jout oan dat hokker bedriuw ferantwurdlik is foar de produkten, garandearret in bepaald nivo fan kwaliteit, fasilitearret posysjejen, it meitsjen fan in persoanlik byld fan it produkt, helpt by it ynstellen fan in nije merk as de fabrikant mei in bekende hannelsmerk it foar in nij produkt of foar in produkt bedoeld foar in nije merk. Ut in marketingposysje is in hannelsmerk in spesjaal symboal foar ferantwurdlikens, dy't oanjaan wa't it eksklusive rjocht hat om dit produkt te besjen, in geweld te meitsjen en tagelyk ferantwurdlik wêze foar it leverjen fan lege kwaliteitsguod.\nDe wichtichste easken foar de hannelsmerk:\nIn hannelsmerk kin net wêze: steatflaggen, steatsemblemsjes en oare emblemen fan 'e steat, prizen en oare ynsignia, nammen fan ynternasjonale en nasjonaal fakânsjes.\nIn hannelsmerk foar beskerming tsjin devaluaasje moat altyd markearre wurde.\nNei it skriuwen fan 'e skriuwmetoade, moat it oanhâldend oanwêzich wêze en freegje it út' e publisearders fan reklame,\nDe earste melding fan in hannelsmerk yn 'e tekst is nedich om notysjes te jaan,\nDe hannelsmerk leart net,\nIt rjocht op in hannelsmerk is net beheind yn tiid\nIt hannelsmerk sels is in wittenskip.\nYn 'e measte gefallen, om it ferlies fan' e rjochten fan eigners te beheinen, wurdt in spesjale oantsjutting ynfierd mei de hannelsmerk, wêrby't oanbe>


De ferzje fan 28 mai 2013 om 12.53\n2.139 bytes grutter , 7 jier lyn\nBewurkings fan "95.97.102.147" (oerlis) werom set ta de ferzje fan "SamoaBot".\nDe ferzje fan 28 mai 2013 om 09.23 (wizigje)\nDe ferzje fan 28 mai 2013 om 12.53 (wizigje) (weromsette)\nIt taiboksen is in fjochtsport dy't al ieuwen bestiet, it waard yn Tailân en buorlannen yn tiid fan frede beoefene troch de soldaten en boeren. Yn'e rin fan de tiid hat it him ûntwikkele ta ien fan de effektyfste fjochtsporten yn'e wrâld. Ein [[1960|sechtiger]], begjin [[1970|santiger]] jierren begûnen de [[Jeropa (kontinint)|Jeropeanen]] en [[Feriene Steaten|Amerikanen]] har hieltyd mear te ferdjipjen yn dizze sport. Yn dizze periode is it dêr ek yntrodusearre. Westerlingen hawwe doe it taiboksen omfoarme ta [[kickboksen]], troch it weilitten fan bepaalde techniken en de rituele dûnsen der omhinne (de rammuai). Der binne sûnt dy tiid ferskate bûnen en stilen ûntstien dy't allegear oare regels/techniken hawwe.\nUntfongen fan "https://fy.wikipedia.org/wiki/Wiki:MobileDiff/658176"


Noorderbreedte foar de rjochter | Omrop Fryslân (advertinsje)\nNoorderbreedte foar de rjochter 27 mrt 2002 - 00:00\nFakbûn AbvaKabo-FNV sleept de Ljouwerter soarchgroep Noorderbreedte foar de rjochter. Noorderbreedte hat neffens it bûn jierrenlang meiïnoar 180.000 euro te folle oan lean ynhâlden. Dat barde fia in sparregeling foar in kompjûter. It jild dêrfoar gong fan it brutolean ôf. Wurknimmers krigen op basis fan it legere lean ek minder fakânsjejild. Dat trof tûzen wurknimmers.\nKorreksje meldeTrefwurden: argyfLês foarView the discussion thread.Diel dit berjocht op: 27-03Fideo oer narjen en fandalisme 27-03'Ferbod boarjen kostet banen' Besjoch ek...


Krêften dy't applikaasjes op OS X | | Ik kom fan mac\nAs in applikaasje op Mac net mear antwurdet, twingt it dan te sluten mei dizze ienfâldige fluchtoets\nHoewol OS X hieltyd faker polijst en ferbetteret yn termen fan feiligens en stabiliteit, It is net sûnder gebreken lykas elk oar bestjoeringssysteem yn gruttere of mindere mate. Om dizze reden kin de ûneven applikaasje sa no en dan ferûngelokke en sille wy de "freze" en bekende mearkleurige strânbal non-stop draaien sjen.\nDizze kleurige Apple-rinnerke ferskynt as ien of oar proses net wurket sa't it moat en net reageart. Op dit punt hoege wy allinich te wachtsjen om te sjen as it proses einlings reageart of as wy hastich binne. de iennige opsje is om it proses te stopjen en besykje de aksje opnij te meitsjen dy't wy mei dizze applikaasje hawwe útfierd, opnij begjinne it proses.\nHjirûnder litte wy jo wat manieren sjen om de applikaasje wêryn dit proses rint op 'e eftergrûn of fia in toetseboerd fluchtoets te sluten om it direkt te sluten sûnder earder wat te selektearjen.\nGean nei it Apple-menu  en selektearje Force Quit ...\nRjochts klikke op it applikaasje-byldkaike yn it Dock en selektearje Ofslute\nAktiviteitsmonitor útfiere yn tapassingen> Utilities, identifisearje de applikaasje dy't net reageart en beëindigje dizze.\nSa no en dan crasht it systeem en sil jo net tastean iepenje gjin finsters mear of fiert gjin funksjes út, Dan, allinich mei de fluchtoets kinne wy it oplosse:\nCMD + ALT + Shift + ESC-kaai\nWy sille in pear sekonden wachtsje en de applikaasje moat automatysk slute, As dat net wurket, dan is de iennige opsje om in trochstart fan 'e Mac te twingen.\nAs wy ek fermoedzje dat it net de applikaasje is dy't wy rinne, mar guon oaren dy't al draaie, kinne wy drukke\nOp dizze manier sille wy in menu sjen om de útgong fan 'e applikaasjes te twingen lykas jo sjogge yn' e ôfbylding hjirboppe.\nIk hoopje dat it nuttich en teminsten west hat tsjinje jo yn in oare situaasje.\nFolslein paad nei artikel: Ik kom fan mac » Appel » Tutorials » As in applikaasje op Mac net mear antwurdet, twingt it dan te sluten mei dizze ienfâldige fluchtoets\nIn nije adware yn 'e foarm fan in skript koe tagong krije ta de keychain sûnder tagongsrjochten\nWis genôch begjint Ian Rogers te wurkjen by Moet Hennessy Louis Vuitton


Ljouwerter wethâlder oerlibbet soarchdebat, mar fertrouwen is fier te sykjen | Omrop Fryslân\nLjouwerter wethâlder oerlibbet soarchdebat, mar fertrouwen is fier te sykjen\n17 jan 2019 - 00:07\nDe Ljouwerter wethâlder Herwil van Gelder hie it woansdeitejûn dreech yn de gemeenteried. Hast alle partijen hiene swiere krityk op it funksjonearjen fan de wethâlder. Him wurdt ferwiten net te lústerjen nei winsken fan de gemeenteried en advizen fan soarchoanbieders. De ried wol dat hy syn eigen soarchplan oer board smyt en mei de soarchoanbieders yn Ljouwert om tafel giet om in nij plan te meitsjen.\nThússoarch - Foto: Omrop Fryslân\nVan Gelder moast him yn in ekstra riedsgearkomste ferantwurdzje oer de brief dy't hy ferline wike stjoerde, oer de oanpassingen fan syn plannen. It debat wie oanfrege troch fraksjefoarsitter Gijs Jacobse fan Gemeentebelangen. Jacobse wie hurd yn syn oardiel oer de wethâlder. It fertrouwen is foar in grut part fuort en moat opnij opboud wurde. Jacobse wol dan ek in oare hâlding sjen fan Van Gelder. "Op deze manier kunnen we niet verder met deze wethouder. We willen echt een ander optreden zien."\nHâlding fan wethâlder\nJacobse doelt op de hâlding fan Van Gelder by it debat foar de krystdagen. Doe joech de wethâlder somtiden gjin antwurd op fragen fan riedsleden en like it dat de wethâlder alle krityk negearre. "Dat heeft geleid tot veel ergernis", sa sei Jacobse.\nLutz Jacobi, fraksjefoarsitter fan de PvdA, is it dêr mei iens. Se sjocht dat it fertrouwen fuort is yn de wethâlder mar wol him wol de kâns jaan it werom te winnen. Jacobi wol dat der 'strakke sturing' komt op it meitsjen fan in goed plan. Se wol dat Van Gelder dêrby help siket fan in eksterne 'kwartiermaker'. "Iemand die naast de wethouder zit en zorgt voor een strakke sturing", sa fynt Jacobi.\nPlan fan tafel\nLykas oare fraksjes wol de VVD dat it âlde plan fan wethâlder Herwil van Gelder sa gau as mooglik fan tafel giet. Marcel Visser hat grutte twivels oft Van Gelder wol de goede man op it goed plak is. "Hij heeft drie-en-een-halve week verstoppertje gespeeld. Hij communiceert niet." Carlijn Niesink fan de ChristenUnie stelt dat se in swiere kater oerhâlden hat oan it eardere debat oer de soarch. "Dat was wat vreemd, want ik drink geen alcohol." Neffens Niesink spilen de riedsleden in stik fan Avicii, mar gie Van Gelder troch mei it spyljen fan Mozart.\nWethâlder djip troch it stof\nDe wethâlder gie djip troch it stof. Hy fynt it bûtengewoan spitich dat hy de yndruk jûn hat de riedsleden net serieus te nimmen: "Uit de brief met de aanpassing van de plannen blijkt dat ik dat juist wel doe." Neffens Van Gelder hiene de riedsgearkomsten ein ferline jier no krekt as doel om ynformaasje te garjen om goede ideeën op te dwaan foar de takomst fan de soarch.\nOp fragen fan de ried oer wat hy no docht mei syn plan foar ien grutte soarchalliânsje, antwurdet de wethâlder dat dat fan tafel is. "Ik zet vol in op de plannen die we maken samen met de zorgaanbieders. Toch zitten er elementen in het oude waar de zorgaanbieders ook naar vragen. Ik hou niet vast aan een zorgplan waar het woord alliantie in staat."\nSoarch oer de finânsjes\nTal fan fraksjes wolle dúdlikheid ha oer wat de finansjele konsekwinsjes binne fan in nij útstel. De ried hat al oanjûn dat se, as it nedich is, ekstra jild beskikber stelle wolle. Mei de ried is ôfpraat dat takom jier 3,6 miljoen euro besunige wurde moat op de soarch yn Ljouwert. De soarchoanbieders hawwe al oanjûn dat se tinke dy doelstelling heljen te kinnen. Yn maaie moat der dúdlikheid wêze oer it nije soarchplan foar Ljouwert. Dan is ek dúdlik wat de mearkosten binne.\nMoasje fan wantrouwen\nDe opposysjepartijen woene noch mei in moasje fan wantrouwen komme. Om't dy net de stipe krije soe fan oare partijen binnen de koälysje is dy net yntsjinne. Dochs wolle de opposysjepartijen dêrmei oanjaan dat der gau wat feroarje moat yn it optreden fan de wethâlder. Alle opposysjepartijen hâlde in min gefoel oer oan it debat.\n"Vertrouwen komt te voet en gaat te paard", sei PvdA-fraksjefoarsitter Lutz Jacobi. De PvdA is de grutste partij binnen de koälysje. De ekskuzen en tasizzingen fan de wethâlder binne foarearst genôch foar Jacobi. Hy kriget fan har de kâns dy tasizzingen út te fieren. Betinkst is al dat de ried elke twa wiken ynformearre wurdt oer hoe't de petearen rinne mei de soarchoanbieders. De oare koälysjepartijen slute har dêrby oan.\nLjouwert sosjaal domein soarch Wmo\nLjouwerters oanhâlden foar drugshannel\nFIDEO: Bylden fan trein dy't frachtwein ramde yn Ljouwert


Van der Meulen wol yn stamboek | Omrop Fryslân (advertinsje)\nVan der Meulen wol yn stamboek 18 mrt 2005 - 09:55\nAld-foarsitter Van der Meulen fan it Frysk Hynstestamboek wol op 'e nij yn it bestjoer fan dy organisaasje. Hy lûkt him neat oan fan it fersyk fan 70 leden om him net wer beskikber te stellen foar in bestjoersfunksje. De leden fine dat Van der Meulen sels te folle belangen hat yn de hynstewrâld.\nVan der Meulen lûkt him neat oan fan de krityk. Hy fynt dat hy en oare ôftreden bestjoersleden weromkomme moatte, omdat se kennis fan saken hawwe.\nKorreksje meldeTrefwurden: argyfLês foarView the discussion thread.Diel dit berjocht op: 18-03Wiegel: útspraak rjochter skorse 18-03Tsien berôvings Ljouwert oplost Besjoch ek...


Eigen taalwet foar Friezen | Taalwurk Fryslân\nOersetting – vertaling\nEigen taalwet foar Friezen\nSûnt 1 jannewaris 2014 hawwe de Friezen in eigen taalwet: de Wet gebrûk Fryske taal. Dêr wurdt yn regele dat it Frysk en it Nederlânsk de offisjele talen binne yn de provinsje Fryslân. Wetlik stiet fêst dat Fryske boargers it rjocht hawwe om yn de rjochtseal en yn it kontakt mei bestjoersorganen it Frysk te brûken. Fierder regelet de nije wet it oanskerpjen fan regels oer it brûken fan de Fryske taal troch de desintrale oerheden yn Fryslân. Dy bestjoersorganen moatte tenei regels en in beliedsplan opstelle foar it gebrûk fan de Fryske taal.\nTagelyk is ek in nij Orgaan foar de Fryske taal ynsteld, mei wetlike taken om it Frysk te beskermjen en te befoarderjen. It Orgaan foar de Fryske taal sjocht ta op de status en it brûken fan it Frysk yn de provinsje. It advisearret en rapportearret oan bestjoersorganen (lykas ministearjes, provinsje en Fryske gemeenten) en rjochterlike ynstânsjes. It hat ek in agindearjende en advisearjende funksje. Boppedat sjocht it ta op de krekte ynfolling fan it Kaderferdrach foar Nasjonale Minderheden en op it Europeesk Hânfêst foar regionale talen.\nIn heuchlike dei\nIn heuchlike dei, moandei 15 oktober 2012. De nije webside fan Taalwurk Fryslân is yn ‘e loft. Oersichtlik en dúdlik mei in moaie strakke lay-out, mei tank oan ûntwerper Frederik van Dijk fan Soundguard. De prachtige foto’s fan Cees van der Meulen jouwe it gehiel in eigen, Fryske útstrieling. Sa sille grif noch mear minsken en ynstânsjes derta komme om wurk yn it Frysk oersette te litten. Dat is goed foar harren, goed foar Taalwurk Fryslân en goed foar it Frysk. Wat wol in mins noch mear.


Lofthaven Václav Havel Praach sil ferbiningen oanbiede nei 114 bestimmingen\nThús » Lêste nijs artikels » Airlines » Lofthaven Václav Havel Praach sil ferbiningen oanbiede nei 114 bestimmingen\nAirlines • Breaking International News • Breaking Reisnijs • Tsjechië Breaking News • Nijs • Transport • Reisbestimmingsupdate\nFanôf snein 28 oktober 2018 wurdt it winterflechtplan op Václav Havel Airport Praach effektyf. It sil flechten leverje fan it fleanfjild nei 114 bestimmingen yn 42 lannen. Nije tafoegingen sille Belfast, Marrakesh, Amman, Sharjah, Pisa, Split, en Dubrovnik omfetsje. Mei-inoar sil de lofthaven fan Praach yn it winterseizoen nei 10 nije bestimmingen fleane.\n“Nettsjinsteande it tichte netwurk fan besteande direkte flechten út Praach sille wy ferskate nije en oantreklike bestimmingen yntrodusearje dy't sille wurde opnommen yn it kommende winterskema. Dit binne Amman yn Jordaanje, Marrakesh yn Marokko en Sharjah yn 'e Feriene Arabyske Emiraten. Nije flechten nei dizze bestimmingen bewize dat wy ús netwurk mei sukses hawwe útwreide mei bestimmingen bûten Jeropa, dat is it paad dat wy wolle trochgean yn 'e takomst,' sei Vaclav Rehor, foarsitter fan 'e Board of Prague Airport.\nSechtich loftfeartmaatskippijen sille yn it winterseizoen reguliere flechten út Praag útfiere en twa dêrfan, Air Arabia en Cyprus Airways, sille foar it earst yn it winterskema fan Praag ferskine.\nNeist it iepenjen fan nije rigels en bestimmingen sil Václav Havel Airport Praach ek de frekwinsje en kapasiteiten fan besteande linen ferheegje. Qatar Airways sil ien fan 'e deistige flechten nei Doha betsjinje yn in lange ôfstân Boeing 787 Dreamliner, dy't de totale kapasiteit sil ferheegje mei sawat 46%. De frekwinsje sil wurde ferhege op flechten nei Londen / Heathrow, Londen / Stêd, Moskou en Riga.\nIt drokste lân oangeande it oantal bestimmingen, sels yn 'e winter, is it Feriene Keninkryk, wêr't 16 ferskillende bestimmingen wurde oanbean, ynklusyf alle grutte ynternasjonale lofthavens yn Londen, dy't wurde betsjinne troch direkte flechten út Praach. It twadde drokste lân is Frankryk (10 bestimmingen), folge troch Itaalje (9 bestimmingen), Spanje (9 bestimmingen) en Ruslân (8 bestimmingen). De measte flechten yn 'e winter sille nei Londen fleane (oant 13 fleanen per dei), Moskou (oant 10 fleanen per dei), Parys (oant 8 flechten), Amsterdam (mar leafst 7 flechten) en Warsjau (7 flechten).\nNije bestimmingen yn it winterseizoenskema 2018-2019 omfetsje: Kutaisi (Wizzair), Marrakesh (Ryanair), Amman (Ryanair), Belfast (easyJet), Sharjah (Air Arabia), Pisa (Ryanair), Split (ČSA / SmartWings), Dubrovnik (ČSA / SmartWings), Parys / Beauvais (Ryanair), Larnaca (Cyprus Airways).\nGean foar mear aktuele ynformaasje nei it Twitter-akkount fan Praach Airport @ PraachAirport.


Hoe stom kinne jo wêze...\nDoe't ik de website besocht fan de buertferiening út Frentsjer dêr't wy foar optreden hiene om te sjen oft se ek foto's pleatst hiene, seach ik op dy side allegearre frjemde tekens. En in warskôging. Der moasten lettertypes delhelle wurde, klik op dizze button… Oh, dat doch ik even, sa tocht ik.\nNeat yn de gaten…\nMar der barde neat. De webside bleau ûnlêsber. Dan mar in oare kear. Ik klikte de webside wer fuort en ik gie fierder mei oare kompjûterputsjes…\nNoch neat yn 'e gaten…\nWilens seach ik yn de taakbalke it logootsje fan de Dropbox wakker aktyf te wêzen. Der wiene bestannen feroare. Ach, de soan sil yn de dielde map wol oan 'e gong west ha.\nNoch hieltiten neat yn 'e gaten.\nDoe't ik dêrnei mei myn webside oan 'e gong gie, mei it ûndersteande ferhaal fan de grap, waard de kompjûter al wat trager. En ynienen waard de achtergrûn fan de webside wyt. Hearken, wat docht dy webside nuver… Aanst mar even sjen. Want ik woe op 'e telefyzje de Kwis sjen. De Kwis mei Paul de Leeuw, in moai humoristysk programma.\nEn wylst ik breedút foar de tv siet, wie de kompjûter mar dwaande… Hy hat it mar drok, sa tocht ik ek noch yn myn ûnnoazelens. Nei it telefyzjeprogramma soe ik de webside even ôfmeitsje. En doe barde it. Ik krige in grutte warskôging yn byld. Al myn bestannen wiene fersleutele en pas as ik de kriminelen - want dat binne it - jild betelje soe, dan krige ik in sleutel (fuor't dan mar: in kaai) om de boel wer tagonklik te meitsjen.\n(Klik hjir foar in fergrutting...)\nAaaaahhhhhh! As in spear nei boven om de netwurksiif út it netwurk te heljen. Want alle skiven dy't op dat momint oan 'e kompjûter hingje, wurde troch dizze ransomware meinommen.\nMar it wie al te let. Alle foto's tekstdokumenten, PDF's en grafyske bestannen wiene fersleutele en ik krige alle kearen as ik sa'n besmet bestân oanklikte de melding dat it bestân ûnbekend wie.\nEn doe hie ik it pas yn 'e gaten. Ransomware! Net bêst!\nIk ha hast de hiele nacht oan 'e gong west om dit firus fan de PC ôf te krijen. Dat is slagge, mar dêrmei krije jo je bestannen noch net werom. En betelje! Ho mar, dat wurdt net oanret. Hoe no fierder?\nLokkich hie ik in back-up, los fan de kompjûter. En bêste lêzers, dat is in MUST! Ik kin it net faaks genôch sizze.\nWol wer wrang, want elkenien sei dat dy dat no oerkomme moat... Do warskôgest altiten elkenien, mar sels bist der moai yntrape. Ja, bêste minsken, it oerkomt jo, hast ûngemurken. En dat makket sokke oanfallen sa benearjend…\nIk ha hast alles werom, mar guon bestannen binne foargoed fuort. It is net oars, dêr is mei te libjen. En ik ha de kompjûter no sa bot befeilige, dat by hast alles in warskôging yn byld komt. Binne jo der wis fan dat jo dit-as-dat dwaan wolle? Krekt sawat as dat der ien foar de doar stiet en jo earst 5 skoattels, twa kaaien en ien hingslot ferwiderje moatte ear't de doar iepen kin. En dat ferfeelt gau, boppedat is de PC no in stik stadiger.\nMar hawar, dit sil my net wer barre… En nuver, dan besteget myn kompjûterblêd krekt dizze wike oandacht oan dizze foarm fan cyberkriminaliteit...\nIt kin de (web)master misse...\nPleatst: 08-04-2017 / 16:21 oere - Reagearje? - Nei boppen\nNee, dit jier gjin 1 aprilgrap. Wol wer aardich om te lêzen wêr't 1 April, kikker in je bil wei komt.\nAs it moat de grap fan de skilders wêze. (Nee, nee, wy binne der noch net ôf...) Doe't de skilders ferline jier desimber mei ús hûs oan 'e gong wiene, seine se tsjin my dat se net heger dan safolle meter mochten op de ljedder. Dat sadwaande koe de nok fan ús hûs net skildere wurde. Dêr moast in heechwurker by...\nDat sil wol kloppe, sa tocht ik. It binne hjoed oan de dei allegearre rigeltsjes... En ik seach de heechwurker al yn ús gers omdollen. Dikke spoaren, stekje derút...\nFandêr dat de noklatten wol trije moanne net oan bar kamen om skildere te wurden. Hast alles klear, mar de heechste punten moasten noch in kleurke ha.\nDêr stie ferline wike op in middei samar in skildersbuske by ús op it parkearplak. Aha, kin de man ek moai de plaat meinimme dy't syn kollega's lizze litten ha. Dy plaat lei op it dak fan it hokje, hiene skildersspullen op stien...\nMar moat der noch wat barre? Ja, ik kom om de daklatten te skilderjen. En dyn heechwurker dan?\nOch och, de jonge skilder spuide raar guod. It is ek altiten itselde mei dy kollega's fan my.... Wat ha se jo no wer wiismakke? Dat der in heechwurker komme moast... Wolnee, dat is hielendal net wier. Dy âlde mannen wolle deagewoan de hichte net yn. Oeral dêr't sy west binne, moat ik der letter achteroan om al dat soarte fan putsjes ôf te meitsjen...\nEn hy stie gewoan op de ljedder, metersheech om de daklatten grien te skilderjen. Samar klear...\nHeechwurker!? Gelokkich mar, gjin rupsspoaren yn it gers. En de plaat is ek wer fuort...\nPleatst: 01-04-2017 / 20:35 oere - Reagearje? - Nei boppen


Kâns op nije tsjinst Drachten | Omrop Fryslân (advertinsje)\nKâns op nije tsjinst Drachten 11 sep 2008 - 12:18\nDrachten moat it plak wurde dêr't in regiokantoar komt fan in nije Rykstsjinst. Dy tsjinst ûntstiet troch in fúzje fan de Voedsel en Waren autoriteit, de Algemiene Ynspeksjetsjinst en de Planten Ziektekundige dienst. Nêst in haadkantoar yn it Westen fan ús lân moatte der ek regiokantoaren komme; ticht by de praktyk. En neffens CDA-Twadde Keamerlid Joop Atsma is Drachten dêrfoar in hiel gaadlik plak, ûnder oare omdat it sa sintraal leit.\nKorreksje meldeTrefwurden: argyfLês foarView the discussion thread.Diel dit berjocht op: 11-09Skipper Ale Zwerver hâldt op 11-09Wethâlder Bleize (PAL) hâldt op Besjoch ek...


Hoe kin jo produkt op Amazon neamd wurde - fluch en maklik?\nAmazon is bekend as in echt populêre online merkplaat mei wat ungefear 170 miljoen unike besikers de moannen fan 'e moanne. Dêrom as jo in novice-ferkeaper binne en wolle witte hoe jo jo produkt op Amazon te krijen krije - jo binne al yn it goeie plak. Hjirûnder sil ik jo in koarte stap foar stapke ynstruksje sjen litte foar jo om te begripen hoe't jo jo produkt rapporteare op Amazon - en begjinne jo jo suksesfolle ferkeapingen fuort te meitsjen. Dus litte wy it yn 'e basis fan it proses ôfslokje.\nFoar al it oare, lit my jo sjen hoe't jo te keapjen op Amazon. It ding is dat it proses fan it ferkeapjen dêr kinne sa ienfâldich as sa dreech wêze - gewoan ôfhinklik fan it soarte fan produkten, har kategory of quantiteit dy't jo as doel ynstelle moatte foar al jo takomstige oarders. Mar hjir binne fjouwer stammen om dingen foar jo makliker te meitsjen, yn alle gefallen dy't relatearje mei it krijen fan jo produkten, rapper op Amazon de rjochte wei:\n1. Selektearje de kategory fan rjochtsferienings - meastal, it is sterk ôfhinklik fan in spesifike soarte fan bedriuwsfiering dy't jo rinne. Yn 't lêst kinne jo ferkeapje op twa ferskillende manieren - as in lyts yndividuele ferkeaper (as jo monumintale ferkeap trochsneed is fûn ûnder 40 items yn' e moanne, de midsmjittige ferkeaperfergoard kostet jo net mear as 1. 5 dollar per perkoart ferkocht), of begjinne as profesjonele ferkeaper fan it begjin ôf (opdracht dat jo moannele ferkeap ferwachte wurde te fertsjjen oer 40 items ferkocht yn 'e moanne, jo moanne fergoeding sil begjinne op 40 bakken plus guon yndividuele transaksjildings).\n2. Set jo eigen Amazon-akkount akkount - it betsjut dat jo jo winkelbedriuw registrearje moatte op Amazon om't se oanlieding begjinne te ferkeapjen. Om dit part fan akkount op te foltôgjen, sil jo troch Amazon frege wurde om de neikommende gegevens te foljen: Bedriuwenamme, Juridysk Namme / Adres, Ferfieroptielingen, Bankkonto-ynformaasje, Kontaktgegevens (sawol foar Amazon sels, en jo takomstige kliïnten).\n. Meitsje en folslein jo privee ferkeaperprofyl - dit is wannear't jo allegear keapje moatte op Amazon witte te witten wat jo drop-skipbewurk is allegearre oer (seller's beskriuwing seksje, jo eigen unike logo as Amazon-ferkeaper, basis betingsten en betingsten fan jo werom- / ferplichtingsbelied).\n4. No wite jo hoe't jo jo produkt op Amazon te sjen is - it is tiid om te ferkeapjen en ferfier te begjinnen! Fansels is dit praktyske diel fan it proses gewoanlik it meast útdaging. It betsjuttest dat jo jo sykjen optimisearje moatte trijefâldich hawwe en learje hoe't jo it measte út jo produktlistings meitsje kinne. Uteinlik om har foar jo te ferkeapjen hast yn in selsrjochte manier Source .


Fryske natuerramp (column Douwe Kootstra) - It Fryske Gea\nHome » Fryske natuerramp (column Douwe Kootstra)\nFryske natuerramp (column Douwe Kootstra)\nDúdlikheid is alles yn ús wrâld fol gaos. In protte groepen yn ús mienskip lykwols ha gjin ferlet fan dúdlikheid. Se hâlde it graach low profile; wat stiller, wat better. Nim de banken en oare multinationals. Dy ha mar ien belang: jildlik gewin, safolle mooglik. Net opfalle, jo dingen dwaan; de ierde en syn bewenners maksimaal útbuitsje.\nPolitike partijen hâlde ek net fan dúdlikheid. Groanise foarbylden binne it CDA en de VVD. Al jierren hâlde se glêde ferhalen oer duorsumens en in griene takomst mar ûndertusken is it foaral útstelle, op ’e remme traapje. Lânbou (CDA) en bedriuwslibben (VVD) krije altyd foarrang. Op lanlik nivo is dat goed te sjen by de oanpak fan de klimaatproblematyk. No ’t de kniper op de CO2-skine komt, hingje se yn ’e kont as in ezel dy’t de salamifabryk rûkt. Se wolle net bewege, net feroarje want dat soe de belangen fan de achterbannen oantaaste.\nYn Fryslân is it krektsa. Wylst it jild yn streamen oer de drompels fan it provinsjehûs rint, hat it CDA, grif yn oparbeidzjen mei de VVD, besluten de budzjetten foar de oankeap fan natuerterreinen te befriezen. En omdat de lytskes SP en FNP oanskowe mochten as kolleezjepartijen, en dus, krekt as de VVD, braaf oan it hantsje stappe fan de slûchslimme Sander de Rouwe syn almachtige CDA, komt fan natuerbelied amper wat op ’e hispel. Konklúzje: dit kolleezje is in natuerramp. Deputearre Jehannes Kramer (FNP) slacht by ferskillende gelegenheden alinea’s grien praat út, mar krijt net folle struktureels fan ’e grûn. SP en FNP profilearren harren foar de ferkiezings as griene partijen mar doarre yn dit kolleezje net mei de fûst op tafel te slaan. Under ynfloed fan it plús binne se ferkleure ta skiere piipmûskes.\nMisse wy de PvdA miskien? Nee! Fjouwer jier Samson-Rutte hat oantoand dat it natuer- en miljeubelied dêr net better fan wurdt. Wy kinne tanksij de PvdA no mei 130 km yn ’e oere troch Nederlân skeure. En dat is mar ien foarbyld fan in hiel rychje anti-griene maatregels.\nOkee, jo moatte yn in koalysje kompromissen slute mar yn sa’n proses sneuvelje steefêst de belangrykste natuer- en miljeubelangen, seker as CDA en VVD oanskowe.\nOp 20 maart 2019 binne der ferkiezings foar de steaten. Yn de wiken dêrfoar stroffelje ik op de meast ûnferwachte plakken wer oer totaal ûnbekende smile-smitende (kandidaat-) steateleden, dy’t ynienen kontakt ha wolle mei de achterban. Tagelyk meitsje se fan de gelegenheid gebrûk om te fertellen hoe grien, duorsum en ‘pro-grutto’ se wol net binne. Ferfolgens dûke se fjouwer jier kompleet ûnder yn in kliemske fergader- en kommisjekultuer, folslein lam lein troch fraksje- en koalysjedissipline.\nOp it provinsjehûs waait dus in stevige anti-natuerwyn. Dêrom – ik kin gjin oare konklúzje lûke – is It Fryske Gea begûn mei de crowdfundingsaksje ‘Red de weidevogel’. Fan de opbringst wol It Gea grûn oankeapje om dêr greidefûgelreservaten fan te meitsjen. De oerheid ûntrint syn ferantwurdlikheid: wer betellet de boarger.


ID-banen Achtkarspelen faai | Omrop Fryslân (advertinsje)\nID-banen Achtkarspelen faai 18 okt 2004 - 16:48\nMinsken mei in ID-baan yn de gemeente Achtkarspelen wurde takom jier mooglik ûntslein. De ynstellingen dêr't de ID'ers wurkje, hawwe te min jild om har yn fêste tsjinst te nimmen. Dat stiet yn in notysje fan de gemeente oer it ôfbouwen fan de ID-regeling. Yn de regeling wurket Achtkarspelen gear mei Kollumerlân. Yn beide gemeenten giet it mei-elkoar om 74 ID- banen . Sy wurkje foaral yn de soarch, it ûnderwiis en by sportferienings.\nKorreksje meldeTrefwurden: argyfLês foarView the discussion thread.Diel dit berjocht op: 19-10Bestjoer Cambuur achter trainer 18-10Aksjes kommendewei by Eurotop Besjoch ek...


Untslaggen by skipswerf | Omrop Fryslân (advertinsje)\nUntslaggen by skipswerf 01 nov 2002 - 00:00\nBy skipswerf De Volharding yn Harns ferdwine twintich banen. Dat is op de ôfdieling reparaasje. Foar njoggen wurknimmers is oar plak fûn, alve krije echt dien. De lêste jierren is it tal reparaasjeopdrachten bot tebekrûn.\nBy de werf wurkje no noch 110 minsken. De bûnen wolle dat de ûntsleine wurknimmers op de ôfdieling skipsbou pleatst wurde.\nKorreksje meldeLês foarTrefwurden: argyfView the discussion thread.Diel dit berjocht op: 01-11Folgjende slachtemaraton oarsom 01-11Achmea-toer offisjeel iepene Besjoch ek...